Spasavanje Željeznica RS plaćaćemo 32 godine\nSavjet ministara utvrdio je danas Prijedlog sporazuma o zajmu između BiH i Međunarodne banke za obnovu i razvoj za Projekat restrukturisanja "Željeznica Republike Srpske" vrijedan 51,3 miliona evra.\nCilj ovog projekta je unapređenje operativne efikasnosti i finansijske održivosti "Željeznica Republike Srpske", saopšteno je iz Savjeta ministara.\nRok otplate zajma je 32 godine, uključujući sedam godina grejs perioda, a sredstva su alocirana na "Željeznice Republike Srpske".\nPrijedlog sporazuma o zajmu sa osnovama za njegovo zaključivanje biće dostavljen Predsjedništvu BiH, a za potpisnika je predložen ministar finansija i trezora.\nSavjet ministara, uz korekcije na sjednici, usvojio je svoj program rada za ovu godinu koji kao prioritete ističe sprovođenje daljih aktivnosti za pristupanje EU, ekonomski razvoj, jačanje vladavine prava, ispunjavanje obaveza iz "Partnerstva za mir", te dalje unapređenje regionalne i međunarodne saradnje.\nGodišnji program je zasnovan na Srednjoročnom programu rada Savjeta ministara koji viziju razvoja BiH zasniva na pet opštih principa razvoja /integrisani rast, pametni rast, održivi rast, inkluzivni rast, upravljanje u funkciji rasta/, te tako povezuje rad Savjeta ministara sa strategijom "Evropa 2020" i strategijom "Jugoistočna Evropa 2020".\nProgram rada Savjeta ministara sadrži Akcioni plan sa pregledom zakona, ugovora, odluka, izvještaja, informacija, analiza, strategija, pravilnika, kao i drugih materijala, uključujući i oko 100 razvojno-investicijskih projekata/programa, planiranih za usvajanje tokom 2018. godine.\nSavjet ministara usvojio je pojedinačne programe rada za ovu godinu Centra za informisanje i priznavanje dokumenata iz oblasti visokog obrazovanja BiH, Direkcije za evropske integracije, Agencije za bezbjednost hrane BiH, Generalnog sekretarijata Savjeta ministara, Agencije za nadzor nad tržištem BiH, Institucije ombudsmana za zaštitu potrošača u BiH, Savjeta za državnu pomoć BiH, Konkurencijskog savjeta BiH, Agencije za poštanski saobraćaj BiH i Agencije za rad i zapošljavanje BiH.\nBanjaluka svjetsko prvenstvo u fudbalu migranti Srbija Rusija Milorad Dodik fudbal Donald Tramp migranti u BiH SAD Narodna skupština RS gorivo


Tusk i Vučić: EU računa na Srbiju\nPredsednik Srbije Aleksandar Vućić sa predsednikom Evropskog saveta Donaldom Tuskom u Briselu 14. jula 2017.\nPredsednik Evropskog saveta Donald Tusk izajvio je u Briselu da će Srbija postati punopravna članica Evropske unije kad okonča dijalog sa Prištinom i sprovede reforme.\nTusk je rekao da EU "jedinstveno podržava evropsku perspektivu Zapadnog Balkana, što su i lideri Unije ponovo jednoglasno istakli u martu".\nVučić je poslije razgovora rekao da mu je predsednik Evropskog saveta preneo "snažnu posvećenost EU da će Srbija ako obavi svoj posao, postati član EU, kako je i obećano".\nPredsednik Srbije je dodao da nije dobio vremenske okvire za eventulano članstvo Srbije u EU i da će "Srbija obaviti svoj posao", iako je mislio da bi gradjani bili više motivisani ako bi imali vremenski okvir.\nVućić je dodao da srpski narod mora biti siguran da će kad sprovede sve potrebno Srbija postati član evropskog kluba, naglasivši da je od Tuska dobio uveravanja da EU računa na Srbiju i da on "veruje tim ljudima".


Naučnici kreirali materijal koji se regeneriše i vrši fotosintezu – BiGportal.ba\nNaučnici sa Instituta za tehnologiju u Masačusetsu osmislili su prilično inteligentan način za pozitivno uticanje na životnu sredinu, a tako što su razvili materijal koji ne samo da može da se regeneriše, već i utiče na smanjenje količine ugljen-dioksida u vazduhu.\nNaime, materijal kombinuje polimer u obliku gela sa hloroplastima – ćelijama koje su kod biljaka zadužene za fotosintezu, a kako bi rastao i regenerisao se koristeći ugljen-dioksid iz vazduha kada je izložen sunčevoj svetlosti, što je identično načinu na koji biljke vrše fotosintezu. Tako materijal ima sposobnost da raste, te zauzima više prostora, za šta nije neophodno da bude izložen toploti, te drugim specijalnim uslovima koje obično zahtevaju materijali koji imaju moć regeneracije.\nDa bi kreirali pomenuti sistem, stručnjaci su prvobitno morali da izdvoje hloroplaste, što je predstavljalo problem, budući da ovi prestanu da funkcionišu nekoliko sati nakon što se odvoje od biljke. Da bi ih učinili praktičnim, naučnici su osmislili način da im produže period funkcionisanja, ali se nadaju da će u budućnosti organske hloroplaste zameniti veštačkom katalizom koja će postizati iste efekte.


Finska ponovo najsrećnija zemlja na svetu - TU magazin\nFinska je odbranila titulu najsrećnije države na svetu uprkos pandemiji koronavirusa, i zauzima prvo mesto četvrti put zaredom od ukupno 149 zemalja sveta. Zemlje iz našeg regiona zauzimaju od 49. do 98. mesta\nNa listi koju svake godine sastavljaju Ujedinjene nacije, Finska je ponovo osvojila prvo mesto kao najsrećnija zemlja za život. Posebno se ističe njihova sposobnost da usklade politiku sa opštim osećajem blagostanja.\nOva lista najsrećnijih zemalja zasniva se na statističkim podacima Galupovog istraživanja o tome koliko se sami građani osećaju srećnim i zadovoljnim, i indeks sreće se može izračunati na osnovu faktora kao što su BDP po glavi stanovnika, očekivani životni vek građana, socijalne slobode, kvalitet života i slično.\nKao i obično vrh liste zauzimaju zemlje evropskog severa, nakon Finske slede Danska, Švajcarska, Island, Holandija, Norveška, Švedska, Luksemburg, kao i Novi Zeland van Evrope, a na desetom mestu je Austrija.\nNajbolje plasirana zemlja iz regiona je Slovenija na 29. mestu, Srbija na 48. mestu, Bosna i Hercegovina na 64. mestu, zatim slede Crna Gora i Makedonija na 72. odnosno 94. mestu.\nPrethodni tekstNajopasniji sir na svetu za koji je potrebno „imati stomak”\nSledeći tekstTibet u Bosni i Hercegovini


Srpskim policajcima na KiM pritvor produžen za još dva meseca - 28.10.2019, Sputnik Srbija\nSrpskim policajcima na KiM pritvor produžen za još dva meseca\nOsnovni sud u Prištini produžio je pritvor za 11 Srba koji su 28. maja zbog navodne korupcije uhapšeni u akciji specijalnih jedinica prištinske policije ROSU... 28.10.2019, Sputnik Srbija\n© I. Radulović / Večernje novostiVozila kosovske policije u Kosovskoj Mitrovici\n© I. Radulović / Večernje novosti\nOsnovni sud u Prištini produžio je pritvor za 11 Srba koji su 28. maja zbog navodne korupcije uhapšeni u akciji specijalnih jedinica prištinske policije ROSU, koje su nelegalno upale na teritoriju opštine Zubin Potok na severu Kosova i Metohije.\n„Pritvor im je produžen za još dva meseca“, rekao je za Tanjug branilac jednog od osumnjičenih Srba Dejan Vasić.\nOvi Srbi, pripadnici kosovske granične policije, u pritvoru su već pet meseci bez optužnice.\nPored njih, u istom je slučaju uhapšeno i 16 Albanaca i tri Bošnjaka, kao i jedna žena, koja je naknadno uhapšena.\nJedinice ROSU su prilikom nelegalne akcije primenile prekomernu silu protiv srpskih civila, ne samo protiv osumnjičenih već i protiv građana srpske nacionalnosti koji su se tu zadesili.\nMeđu brutalno prebijenima tokom ove akcije našao se čak i pripadnik administracije Unmika Mihail Krasnoščenko, kao i Razvigor Cvetić, gluvonema osoba koja je tog dana teško povređena i pretučena na putu od kuće do prodavnice.


Istraživanje: Ovisnost o tehnologiji može dovesti do slabljenja pamćenja - Portal 072info\nIstraživanje: Ovisnost o tehnologiji može dovesti do slabljenja pamćenja\n8. Oktobra 2015. Vrijeme objave: 8:40 sati\nOvisnost o tehnologiji i pretjerano korištenje računara i pametnih telefona može dovesti do slabljenja pamćenja, pokazalo je istraživanje naučnika sa britanskog Univerziteta u Birminghamu, prenosi Anadolu Agency (AA).\nMaria Wimber i njen naučni tim sa Univerziteta Birmingham proveli su istraživanje koje je obuhvatilo 6.000 osoba sa područja Velike Britanije, Francuske, Italija, Španije, Holandije i Luksemburga, objavio je britanski BBC.\nOvim istraživanjem obuhvaćene su odrasle osobe, a ispitane su njihove navike vezane za pamćenje.\nIstraživanje je pokazalo da veći broj ispitanika koristi internet kako bi se prisjetio određenih informacija. Također, veći broj ispitanika sa lakoćom se prisjetio telefonskih brojeva iz djetinjstva, dok se nije mogao prisjetili trenutnog broja telefona radnog mjesta ili telefone članova porodice.\nMaria Wimber zaključila je da navika dolaska do informacija digitalnim putem “onemogućava uspostavljanje dugotrajnog pamćenja”, a utvrđeno je također da traženje informacija putem interneta ne ostavlja traga kada je u pitanju dugotrajno pamćenje.\nNajmanje 45 posto ispitanika u Velikoj Britaniji bez problema se prisjetilo kućnog broja telefona koji je korišten kada su imali 10 godina, 29 posto njih se nije moglo sjetiti broja telefona svoje djece, dok 43 posto ispitanika nije znalo broj telefona svog radnog mjesta.\nInteresantno je također da među ispitanicima u Velikoj Britaniji 51 posto njih je znalo broj telefona svog supružnika, dok je ovaj postotak među ispitanicima u Italiji bio 80 posto.\nU BiH se smanjuje broj telefonskih linija, ali i poslatih SMS poruka: ‘Halo’ se masovno seli na internet


Đoković specijalni gost na Dudinom oproštaju\n18.09.2017 18:13 | Glas Srpske\nNajbolji srpski teniser Novak Đoković biće jedan od gostiju na oproštaj utakmici legendarnog košarkaskog trenera Dušana Ivkovića.\nSpektakularna utakmica je zakazana za 20. septembar u Atini, saopšteno je iz Đokovićevog PR tima.\nKako se navodi, Novak dolazi po pozivu Dude Ivkovića koga izuzetno cijeni i poštuje i raduje se prilici da bude njegov gost.\nNa utakmici u Atini sastaće se Olimpijakos, sa kojim je Ivković osvojio dvije titule prvaka Evrope i tim sastavljen od najvećih asova evropske košarke.\nUoči utakmice legendarnom treneru biće uručeno priznanje "Legenda Evrolige", čime će postati prvi strucnjak u tom društvu gdje su asovi poput Dimitrisa Dijamantidisa, Šarunasa Jasikevičijusa, Huana Karlosa Navara, Tea Papalukasa, Ramunasa Šiškauskasa i Mirsada Jahovića.


Venci u slavu junaka - PPmedia\nPosted on\t1 новембра, 2021 4:51 pm by adminpp033\nNova Varoš – Obeležena 109. godišnjica oslobođenja Nove Varoši od Turaka, 1. novembra 1912. Vence na spomenike vojvodi Petru Bojoviću i 1.200 ratnika položili Radosav Vasiljević i Branko Bjelić, čelnici Opštine.\nRadosav Vasiljević i Branko Bjelić odali poštu vojskovođi, foto: A.Rovčanin\nVence na spomenik vojvodi Petru Bojoviću, kao i na beleg 1.200 ratnika koji su živote dali za slobodu Srbije u ratovima od 1912. do 1918. godine, položili su Radosav Vasiljević, predsednik Opštine i Branko Bjelić, zamenik predsednika.\nVasiljević je u kraćem obraćanju podsetio na program obeležavanja 109. godišnjica oslobođenja od Turaka i ukazao na rezultate u ekonomskim koracima Opštine u ovoj godini.\nOpštinski praznik – 1. novembar, kao najznačajniji istorijski datum opštine, slavi se od 1999. godine.\nInače, trg je više puta renoviran i dograđivan i od 1993. godine nosi ime slavnog zemljaka, vojvode Petra Bojovića (1858-1945), učesnika šest oslobodilačkih ratova Srbije i komamndanta Prve armije u proboju Solunskog fronta. Ovde je na Vidovdan 1997. godine, 52 godine od smrti vojskovođe, otkrivena bronzana skulptura, rad beogradskog vajara Miodraga Živkovića.\nPovodom obeležavanja 100-godišnjice odbrane Srbije u Velikom ratu, 1. novembra 2018. godine, otkriven je mermerni spomenik u slavu 1.200 ratnika, Akademski vajar Nebojša Savović – Nes , iz Gornjeg Milanovca, krajputaškim belegom oživeo je ta sudbonosna vremena – u kamenu su krstoliki otvor koji vodi kući i golub kao simbol slobode sa krajputaša…\nОзнаке: Dan opštine, vesti nova varoš, vojvoda Bojović


TEMELJAC za fabriku namenske i "NOVI ŽIVOT za Kuršumliju"\n13/10/2019 | 09:12\nPredsednik Aleksandar Vučić položio je kamen temeljac za fabriku namenske industrije Borbeni složeni sistemi u Kuršumliji, u kojoj će, kako je najavio, do maja ili juna raditi već 80 ljudi, a u naredne dve godine biti zaposleno ukupno 300 radnika.\n“Ovo će biti vaša fabrika, ovo nije fabrike države Srbije. Ljudi vide da kada država gradi, može brzo da uradi”, rekao je Vučić koji je sa direktorom Jugoimporta SDPR Jugoslavom Petkovićem položio kamen temeljac.\nImaćemo mnogo više vojnika u Kuršumliji nego danas, to znači novi život, više ljudi koji će da rade, to je nabavka za vojsku, veći promet za restorane, kafiće, rekao je Vučić.\nOn je naglasio da se radi o investiciji od 20 plus 25 miliona evra, od kojih će 20 miliona biti dato za građevinske radove.\nPredsednik opštine Kuršumlija Radoljub Vidić rekao je da u toj opštini 30 godina nije bilo investije takvog značaja i obima, kao što je Fabrika za mašinsku obradu metala.\nSvečanosti u Kuršumliji prisustvovali su ministar odbrane Aleksandar Vulin i načelnik Generalštaba Vojske Srbije Milan Mojsilović.\nVučić odabrao gde će sutra primiti DRUGU DOZU vakcine


Naučni skup sa međunarodnim učešćem ''Jahorinski poslovni forum'' u prvoj kategoriji\nVi ste ovdje: Početna Početna Vijesti Naučni skup sa međunarodnim učešćem ''Jahorinski poslovni forum'' u prvoj kategoriji\npetak, 04 decembar 2020 21:06\nMinistarstvo za naučnotehnološki razvoj, visoko obrazovanje i informaciono društvo Republike Srpske, u skladu sa odredbama Pravilnika o mjerilima za ostvarivanje i finansiranje Programa održavanja naučnih skupova ("Službeni glasnik RS", br. 102/14) objavilo je rang listu klasifikovanih i kategorizovanih naučnih skupova u Republici Srpskoj.\nRang-lista naučnih skupova MNRVOID / oktobar 2020\nNaš ''Jahorinski poslovni forum'' klasifikovan kao naučni skup sa međunarodnim učešćem, prema obavljenoj kategorizaciji osvojio je 16 bodova (maksimalno moguće osvojiti 21 bod) i time svrstan u prvu kategoriju. Kada je poslednji put kategorizovan naučni skup imao je 13 bodova u drugoj kategoriji.\nOvaj uspjeh je značajan, jer naučni skup sa međunarodnim učešćem ''Jahorinski poslovni forum'' zauzima najbolju poziciju kada su u pitanju fakulteti iz oblasti ekonomije i poslovanja na oba javna univerizteta. Uspjeh je i veći ako se uzmu u obzir obje rang liste, naučnih časopisa i naučnih skupova, jer se može konstatovati da Ekonomski fakultet Pale ima i časopis i konferenciju u prvoj kategoriji. Takođe, sa Univerzitata u Istočnom Sarajevu tim uspjehom se mogu pohvaliti još i Tehnološki fakultet Zvornik i Elektrotehnički fakultet Istočno Novo Sarajevo.


Novi meksički predsednik prodaje državni avion jer je previše raskošan – Smagazin\nAndres Manuel Lopes Obrador FOTO:@lopezobrador_\nIako je tek u subotu održana inauguracija Andresa Manuela Lopesa Obradora, novi meksički predsednik je već počeo da ispunjava svoje prvo obećanje. Naime, on prodaje avion svog predhodnika jer je, kako je govorio i tokom kampanje, preterano raskošan. Reč je o Boingu 787-8 Dreamlineru koji je Vlada 2016. godine kupila za 218 miliona dolara, a nakon što je preuređen za potrebe predsednika njegova vrednost se popela na 239 miliona dolara, piše Novac.hr.\n“Prodajemo sve avione i helikoptere koje su koristili korumpirani političari”, izjavio je Lopez Obrador, što znači da će uz predsednički avion novi predsednik prodati još 60 vladinih aviona i 70 helikoptera.\nObrador je na predsedničkim izborima 1. jula pobedio posle dve neuspešne kandidature i prvi je predsednik još od meksičke revolucije koji je u prvi plan izbio kao protestni lider.\nNjegova obećanja o obnovi dobro su odjeknula među biračima kojima je dosta korupcije, sveprisutnog kriminala i bede.\nLopez Obrador je obećao privredni rast, radna mesta i programe socijalnog razvoja


Naslovna Emisije Danilo Pantić: Srbija može u osminu finala, Grizman će biti najbolji (VIDEO)\nOstaje da se vidi šta će da bude sa Pantićem (FOTO: Meridian)\nTalentovani vezista Čelsija na pozajmici u Partizanu Danilo Pantić imao je nekoliko predloga za sve igrače Meridiana kada je reč o Svetskom prvenstvu u Rusiji. Pričao je o šansama Srbije na Mundijalu, ali i o tome ko bi mogao da bude najbolji strelac „Orlova“, a ko na celom šampionatu.\nPantić je nedavno bio gost u emisiji Meridian UŽIVO u kojoj je otkrio nekoliko stvari koje se tiču nastavka njegove karijere u dresu crno-belih, a razgovarali smo i o periodu koji je proveo u Engleskoj, odnosno na pozajmicama u Holandiji.\nOvaj 21-godišnji mladi reprezentativac Srbije ne krije želju da se vrati u Humsku i potpiše dugogodišnji ugovor sa ekipom Miroslava Đukića, a u emisiji je napomenuo i da bi Partizan uskoro trebalo da pregovara sa Čelsijem o njegovom „formalnom“ povratku u beogradski klub.\nPričajući o šansama Srbije na Mundijalu, Pantić je istakao da ekipa Mladena Krstajića može da prođe grupu i plasira se u osminu finala, dok kao najboljeg strelca u našoj reprezentaciji vidi bivšeg napadača Partizana i Anderlehta, Aleksandra Mitrovića.\nDanilo smatra da će Antoan Grizman biti najbolji strelac, ali i najbolji igrač na turniru, kao najveće negativno iznenađenje vidi reprezentaciju Argentine, dok bi kao najprijatnije iznenađenje na SP po njegovom mišljenju mogao da bude Urugvaj, dodajući: „Mada, oni su svake godine top“.\nS druge strane, Pantić misli da njegov saigrač iz Partizana Vladimir Stojković ne može da bude najbolji golman na prvenstvu „osim ako osvojimo prvenstvo, ali želim mu svu sreću“. Birajući između Argentine i Brazila Danilo se odlučio za našeg protivnika u grupi, dok je umesto Engleske izabrao Francusku.\nSrbija se trenutno nalazi na prvom mestu u grupi E nakon velike pobede nad Kostarikom (0:1) zahvaljujući spektakularnom pogotko Aleksandra Kolarova, dok Brazil i Švajcarska dele drugu poziciju sa po jednim bodom posle iznenađujućeg remija (1:1). „Orlovi“ u narednom, verovatno i ključnom susretu za plasman u osminu finala, igraju sa Švajcarskom, a taj meč na programu je u petak u 20 časova.\nPrethodni tekstNekada u Marseju, sada u Volgogradu: Engleska i Tunis dvadeset godina kasnije\nSledeći tekstŽeljko Pantić: Reprezentacija pokazuje dominaciju Partizanove škole! (VIDEO)


Knjižnice grada Zagreba - Knjižnica S. S. Kranjčevića - Priprema, pozor… kazalište!\nNarodna knjižnica jedna je od rijetkih kulturnih institucija koja se može oduprijeti komercijalizaciji, a posljedično komodifikaciji kulturnog i javnog dobra. Zbog neelitnog karaktera, nekomercijalnog djelovanja i krajnje demokratičnosti, ona može subvertirati dominantne ekonomsko-političke procese. Naime, kritičko bibliotekarstvo, koje svoju bit definira kroz ekonomski komunitarizam, solidarnost i socijalnu pravednost, zaštitu ljudskih prava stavlja ispred drugih profesionalnih briga, napose onih komercijalnih. Presjek korisničke populacije narodnih knjižnica obuhvaća najšire društvene slojeve koji se, kroz različite knjižnične programe i usluge, posredstvom kredibiliteta višestruko provjerene institucije knjižnice, mogu uključiti u angažirano promišljanje vlastite svakodnevice.\nNavedeno je i polazište projekta „Priprema, pozor… kazalište“, kojim želimo otvoriti prostor za alternativnu edukaciju djece i mladih, odnosno razviti metodu i iznaći formate prezentacije koji mogu posredovati i stvarati nova znanja. Polazeći od mišljenja da je upravo umjetnost, zahvaljujući svojoj otvorenoj metodologiji i afektivnoj snazi, mogući kanal k takvom razvoju, projekt je osmišljen kao godišnja izvedbeno diskurzivna manifestacija kroz koju se usmjerava publiku, prvenstveno djecu i mlade, na umjetnost kao oblik komunikacije i na njezin potencijal da bude činitelj društvene promjene.\nSlojevita struktura manifestacije uključuje smotru amaterskih kazališnih grupa škola, vrtića, knjižnica i dječjih domova, radionice za djecu i odrasle, izložbu i okrugli stol kao diskurzivnu razradu godišnje teme te profesionalne predstave za djecu i odrasle.\nViše o projektu možete pročitati u publikaciji.


FK Dinamo Bukurešt - Blic Sport\nFK Dinamo Bukurešt\nSLAVKO PEROVIĆ ZA BLICSPORT "Rumuni mi "PAKUJU" da imam bolesno srce"\nVelika pompa podigla se oko nekadašnjeg fudbalera Crvene zvezde koji trenutno igra za Dinamo Bukurešt, a tiče se zdravstvenog stanja.\nStanje rumunskog trenera koji je u nedelju uveče doživeo infarkt sada je stabilno, a prve reči nakon vraćene svesti odnosile su se na utakmicu koju je igrao njegov klub.\nTRANSFER IZ BRAZILA Dinamo doveo Rivaldovog sina\nRivaldinjo, sin proslavljenog brazilskog asa Rivalda, pojačao je Dinamo iz Bukurešta.\nSRAMOTA PRILIKOM SMRTI FUDBALERA Ambulantna kola imala neispravnu opremu\nIstraga o smrti kamerunskog fudbalera Patrika Ekenga, koji je igrao za Dinamo iz Bukurešta, pokazala je da je ambulantna služba zadužena za njegovo prebacivanje sa terena u bolnicu u pojedinim vozilima imala neispravnu opremu i lek sa isteklim rokom trajanja, saopšteno je iz rumunskog Ministarstva unutrašnjih poslova.\nSLAMA SRCE Rođendanska poruka Ekenga rasplakala Rumuniju /FOTO/\nFudbalski svet pogodila je nova tragedija, fudbaler Dinama iz Bukurešta Patrik Ekeng preminuo je pošto je kolabirao na terenu, dve nedelje nakon drugog rođendana ćerkice.\nTRAGEDIJA Fudbaler u Rumuniji pao za vreme meča i preminuo! /UZNEMIRUJUĆI VIDEO/\nNovi smrtni slučaj zavio je fudbal u crno, jer je igrač Dinama iz Bukurešta, Patrik Ekeng pao na travu za vreme meča sa Vitorulom i nekoliko minuta kasnije preminuo je u bolnici.\nVolej koji će se pamtiti: rumunski projektil možda i najlepši gol u 2013. godini\nJasmin Latovlevići, fudbaler Steaue i rumunski reprezentativac, u derbiju Bukurešta postigao je protiv gradskog rivala Dinama jedan od najlepših golova viđenih u 2013. godini.\nZvezda otkazala meč sa Dinamom zbog rumunske produkcijske kuće\nNakon što je rumunska produkcijska kuća "Digi sport" otkazala najavljeni prenos prijateljskog meča Crvena zvezda - Žilina (1:1, penalima 3:4), crveno-beli su posle novog iznenađenja koji su servirali Rumuni rešili da otkažu svoj zakazani duel sa bukureštanskim Dinamom.


Evropski pogled na Ameriku posle Trampa\nOdnos Evropljana prema SAD se radikalno promenio, pokazuje najnovije istraživanje javnog mnjenja koje je uticajni Evropski savet za spoljnu politiku sproveo u jedanaest zemalja. Evropljani više ne veruju u SAD kao globalnog lidera i ne žele da učestvuju u novom hladnom ratu kao saveznici Vašingtona protiv Kine i Rusije, već žele autonomnu, suverenu evropsku politiku, što podrazumeva i sopstvenu odbranu.\nIlustracija: Demostat/I, , CC BY-SA 3.0, via Wikimedia Commons\nAna Otašević | Demostat | Beograd 3. Feb 2021 | U fokusu\nNakon što je ključne spoljnopolitičke pozicije u Vašingtonu zauzeo Bajdenov evrofilski tim, na čelu sa frankofonskim šefom diplomatije, Entonijem Blinkenom, jedan od glavnih ciljeva je kako da vrate poverenje evropskih saveznika koje je poljuljala era Trampovog unilateralizma.\nAli šta o Sjedinjenim državama misle Evropljani? Da li su spremni da se bace u zagrljaj zalutalih američkih prijatelja?\nIstraživanje o tome kako Evropljani vide Bajdenovu Ameriku sproveo je Evropski savet za spoljnu politiku, uticajni tink-tenk sa predstavništvom u Berlinu, Londonu, Madridu, Parizu, Rimu, Sofiji i Varšavi i prisustvom u Briselu. Ova organizacija, koja utiče na tokove evropske politike, okuplja bivše šefove država i vlada, ministre spoljnih poslova (u savetu su, na primer, Karl Bild, bivši premijer i ministar spoljnih poslova Švedske, Havijer Solana, bivši generalni sekretar NATO-a i generalni sekretar Saveta Evropske unije, Marti Ahtisari, bivši predsednik Finske i autor plana za Kosovo, Joška Fišer, bivši nemački ministar spoljnih poslova i zamenik nemačkog kancelara i Norbert Retgen, predsedavajući spoljnopolitičkog odbora nemačkog Bundestaga).\nOdnos Evropljana prema SAD se radikalno promenio, pokazuje istraživanje objavljeno19. januara, čiji su autori Mark Leonard, jedan od osnivača i direktor ovog tink-tenka i Ivan Krastev, predsedavajući Centra za liberalne strategije iz Sofije i stalni član Instituta za društvene nauke u Beču. Zaključak je da je došlo do krize američke moći i da Evropljani više ne veruju u SAD kao globalnog lidera, u svetu koji je prošao kroz duboke geopolitičke promene. Većina ispitanih pozdravlja pobedu Džoa Bajdena na predsedničkim izborima, ali smatra da je američki politički sistem urušen i nema poverenja u američke glasače, koji bi za četiri godine mogli da izglasaju nekog novog Trampa. Evropljani ne žale za Trampom, ali smatraju da će njegovo nasleđe još dugo biti prisutno. Amerikanci imaju novog predsednika, ali ne i novu državu, navodi se u istraživanju koje je rađeno pre upada Trampovih pristalica na Kapitol hil, pa je pretpostavka da je nepoverenje u američku demokratiju nakon ovih događaja još veće. Bajden će biti suočen sa promenjenom slikom o Americi, koju veliki broj Evropljana danas vidi kao sebičnu, nepouzdanu i slabu.\nAmeričko društvo ostaje „duboko ranjeno, a Evropa s trajnim osećajem nervoze i zabrinutosti za budućnost dugogodišnjeg saveznika“, izjavio je Karl Bilt komentarišući izveštaj.\nEntoni Blinken/Foto: Printscreen(Radio Slobodna Evropa)\nBerlin važniji od Vašingtona\nViše od 60 odsto ispitanih se slaže da Evropska unija ne može da se osloni na američki odbrambeni „kišobran“, uspostavljen u vreme hladnog rata kao odbrana od spoljnih pretnji. Dve trećine veruje da EU treba da razvije svoj sistem odbrane, prema istraživanju u kome je učestvovalo 15 000 ispitanika iz jedanaest zemalja (Francuska, Nemačka, Danska, Mađarska, Italija, Holandija, Poljska, Španija, Švedska i Velika Britanija, iako više nije u EU). Poverenje u SAD ima najmanje ispitanika (10 odsto), najviše je onih koji veruju u Evropu (35 odsto), a potom dolaze pesimisti, oni koji veruju da je Evropska unija na silaznoj putanji (Nemci, na primer, više veruju u EU od Francuza, na šta utiče i stepen privrednog razvoja u ovim zemljama). Evropljani više veruju u političke sisteme svojih zemalja nego u američku demokratiju; umesto u Vašingtonu najvažnijeg partnera vide u Berlinu. Pitanje je kako će se Berlin postaviti prema Vašingtonu, jer je značajan broj političara u Nemačkoj još uvek proatlantski orijentisan, za razliku od Francuske, za koju je suverenitet u odnosu na SAD jedna od glavnih političkih smernica još od vremena Šarla de Gola. Nemačka zbog svoje prošlosti izbegava da preuzme vodeću političku ulogu u Evropskoj uniji, što je ambicija Francuske, koja, međutim, nije ni blizu ekonomski moćna koliko Nemačka.\nNepoverenje u SAD kao globalnog lidera više ne deli Evropsku uniju na „stare“ i „nove“ članice, kao u vreme Džordža Buša i njegovog pohoda na Irak, kada su se novopridošle zemlje sa istoka EU svrstale uz Vašington, dok je većina zemalja osnivača, sa Francuskom na čelu, bila protiv. Sada je taj otklon prema Vašingtonu prisutan u svim zemljama u kojima je rađeno istraživanje, pa i u evroskeptičnoj Poljskoj, jednoj od glavnih američkih saveznica u Evropi.\nKakvi će, dakle, biti transatlantski odnosi posle Trampa? Bajdenova pobeda otvara put ka snaženju evroatlantizma, ka bližim političkim, ekonomskim i vojnim vezama Evropske unije i SAD, ali Vašingtonu će biti teže da ubedi Evropljane da se stave na njegovu stranu protiv Kine. Slabljenje SAD na međunarodnoj sceni ima geopolitičke posledice: većina veruje da će Kina za desetak godina biti snažnija od SAD i želi da njihova zemlja, umesto da se priklanja Vašingtonu, ostane neutralna u sukobu sa Kinom ili Rusijom.\nBez svrstavanja uz SAD protiv Kine\nEvropljani se snažno protive novom hladnom ratu sa Kinom, iako ih ne privlači kineski model. U Evropi, na primer, kinesku politiku prema pandemiji, diplomatiju maski a potom i vakcina, vide kao primer hegemonističkih ambicija Kine. Mišljenje je, međutim, da treba naći evropski „srednji put“, nezavisnu poziciju u odnosu na Kinu, umesto da se sledi američka politika. Evropljani takođe očekuju da EU zauzme tvrđu poziciju prema SAD kada je reč o ekonomskim pitanjima.\nNajveći broj ispitanika u ovom i drugim istraživanjima podržava ideju suverene i autonomne Evrope. Dok političari pod evropskim suverenitetom podrazumevaju veći uticaj Evropske unije na svetskoj pozornici, za građane je to neutralna pozicija u sukobu SAD i Kine. Za učesnike istraživanja „evropski suverenitet nije ulazak u međunarodnu politiku na velika vrata, već izlaz u slučaju opasnosti od bipolarnog sveta sutrašnjice“, primećuju autori i poručuju da će javno mnjenje imati veći uticaj na prekoatlantske odnose nego što je to ranije bio slučaj.\nZa vreme hladnog rata javno mnjenje je igralo drugorazrednu ulogu u transatlantskim odnosima, koje su političke elite smatrale državnim interesom. Evropske vlade su zato bile spremne da idu protiv mišljenja javnosti, zbog svrstavanja sa SAD koje su ih štitile od Sovjetskog saveza. Nakon hladnog rata, sve je teže bilo ubediti ih da se priklone odlukama Vašingtona sa kojima se javnost ne slaže. „Evropske vlade će pokušati da izgrade bliske odnose sa Bajdenovom administracijom, ali neće imati podršku javnosti za ustupke koji se tiču pitanja od nacionalnog značaja“, konstatuju autori.\n„Na transatlanske odnose u 2020-im godinama u Evropi i Americi ne gleda se kao na egzistancijalno pitanje“, zbog čega su prisutniji različiti politički pogledi, navodi se u zaključcima istraživanja. Evropljani, na primer, sa negodovanjem posmatraju vrtoglavo bogaćenje američkih tehnoloških divova u uslovima svetske pandemije, dok je većina ekonomija, uključujući i američku, u komi. Raspoloženje javnosti se sve više odražava na politiku.\n„Potrebne su nove transatlantske veze, zasnovane na uzajamnom saznanju da savez između SAD i Evrope nije dovoljan da se preoblikuje svet“, zaključuju autori istraživanja.


B&F reč nedelje: Beogradski izbori - Biznis i Finansije\nHome\tVestiPolitika i društvo\tB&F reč nedelje: Beogradski izbori\nNajzastupljenija tema u domaćim medijima ovih dana su – beogradski izbori. Iako se čini da se samo o njima piše i priča, istina je da su informacije koje dobijamo preko medija prilično selektivne i da ne prikazuju situaciju objektivno.\nPre svega, izgleda kao da većina ozbiljnijih kandidata ima svoje istraživače javnog mnjenja i promoviše samo njihove rezultate, naravno u medijima koji su im naklonjeni. U ovome se najviše ističe vladajuća stranka koja ima i najveće kapacitete, dok se drugi zadovoljavaju ostalim anketama – neki čak i nereprezentativnim, sprovedenim na Tviteru, u kojima su oni pobednici izbora.\nOsim bodrenja obeshrabrenih i apatičnih građana, političari se ovaj put intenzivno nadmeću i u obećanjima. Skoro svako želi da reši problem saobraćajnih gužvi u gradu, a većina misli da će to učiniti izgradnjom metroa, dok se oni „kreativniji“ zalažu za prevoz gondolama.\nSaobraćaj je definitivno bolna tačka Beograda, jer od 24 liste retke su one koje nisu obećale da će rešiti ovaj problem. No, mimo ove zajedničke teme postoje i brojne razlike među kandidatima. Tako je program kandidata Ljubiše Preletačevića Belog, koji zamalo da se i ne nađe na listi, zapravo nepostojanje programa, koji on smatra kalupom osmišljenim od strane partijskog sistema. Ostali kandidati su se ipak pozabavili kreiranjem programa u zadatim okvirima – Dragan Đilas obećava brigu o građanima i trošenje budžeta za njihovu dobrobit a ne za nedefinisane stavke za koje niko ne zna šta znače (kao što je npr „Konsolidacija i unapređenje virtualnog okruženja i unapređenje sistema za menadžment krajnih tačaka“, za koji je Grad Beograd ove godine odvojio 460.000 evra); SNS, partija koja je trenutno na vlasti, obećala je nastavak dosadašnje politike izgradnje Beograda; koalicija DS-SDS-Nova stranka je obećala da će se na transparentan način pozabaviti modernizacijom uprave, unapređenjem privrednog ambijenta ali i socijalnim pitanjima; SPS je u fokus stavio socijalnu pravdu; a koalicija DJB-Dveri borbu protiv korupcije, što joj je zajedničko sa planom Inicijative Ne davimo Beograd, koja pak samostalno izlazi sa idejom kako treba da funkcioniše grad i na koji način građani mogu što direktnije uticati na donošenje odluka o upravljanju njime. Ima i nekoliko zelenih partija koje se sve zalažu za čistije okruženje te ih ljudi mogu pomešati, mada se jedna od njih izdvaja i po tome što njeni članovi na svim javnim nastupima nose zelene jabuke u rukama. SRS je po starom dobrom običaju specifična vrsta opozicije koja se zapravo više slaže sa planovima aktuelne vlasti nego što ih kritikuje. Aleksandar Šapić, predsednik Opštine Novi Beograd, je neko za koga se očekuje da će ostvariti veliki broj glasova na ovim izborima sa planom da grad razvija prema potrebama Beograđana a ne turista. Predsednik druge beogradske opštine na čijem čelu nije SNS, Marko Bastać, takođe se kandiduje na izborima zalažući se za Beograd bez nasilja još i pre nego što je doživeo napad u ulazu u svoju zgradu, koji je javnost okarakterisala kao zastrašivanje. DSS se s druge strane zalaže za decentralizaciju, jer je prema njihovim rečima Grad preuzeo preveliki deo ovlašćenja na sebe. Osim ovih kandidata, ima još nekoliko predstavnika manjina kojima je lakše da osvoje mandat jer im je niži cenzus, i još nekoliko malih stranaka i pokreta, od kojih se ne očekuje da će uspeti da uđu u gradsku skupštinu.\nOno što je fascinantno tokom ove predizborne kampanje je odnos opozicije među sobom. Unapred se zna da će vodeća partija osvojiti najveći broj glasova, ali to ne sprečava opoziciju da se međusobno bori za ostatak, ne trudeći se uopšte da preuzme deo glasova od SNS-a. U napadima na druge opozicione partije ne ometaju ih ni sve češći incidenti poput sukobljavanja sa simpatizerima vladajuće stranke ili fizičkih napada na pojedine kandidate, kao i mali medijski prostor za predstavljanje ideja.\nUprkos svemu navedenom i dodatnim strahovima da li će izbori biti regularni, građanima ipak ne ostaje ništa drugo nego da izađu na njih. Jednom u četiri godine dobijaju jedinstvenu priliku da ih neko pita kako žele da se rukovodi njihovim gradom, šta im je prioritet i šta bi trebalo razvijati. Sledeći put će o tome odlučivati tek daleke 2022. godine, do koje grad može da se promeni do neprepoznatljivosti.


By GLASRAZUMA.RS , in DRUŠTVO , at 15/08/2019\nSa naslovnih stranica četiri dnevna lista sa najvećim tiražima za pola godine čitaoci su mogli uglavnom da se – dezinformišu. Bilo je dovoljno samo da pročitaju naslove na kiosku i da i ne otvarajući novine budu izmanipulisani i prevareni, piše Raskrikavanje.\nZajedničko svim listovima koje je Raskrikavanje analiziralo je negativan stav prema liderima opozicije, protestima “1 od 5 miliona” i susedima. Dragan Đilasje ime koje se ubedljivo najčešće spominje u negativnom kontekstu, a u nešto manjoj meri su zastupljeni i drugi opozicioni političari.\nSvoju naklonost tabloidi poklanjaju pre svega predsedniku Aleksandru Vučićui Srpskoj naprednoj stranci. Na naslovnim stranicama, pokazuje analiza Raskrikavanja, nije objavljena niti jedna vest koja kritički izveštava o nekoj Vučićevoj odluci.\nOvi tabloidi, iako objavljuju lažne vesti i redovno krše Kodeks novinara Srbije, redovni su dobitnici novca na konkursima lokalnih samouprava, ali iputem javnih nabavki.\nTako je Medijska mreža doo, izdavač Srpskog telegrafa, dobila najmanje 22 miliona dinara za svoje projekte, a kompanija Adria Media Group, koja izdaje i list Kurir, dobila je više od 11 miliona dinara. FirmiDnevne novine Alo doo, izdavaču istoimenog tabloida, pripalo je najmanje 12 miliona dinara, dok sufirme u vlasništvu Dragana Vučićevića koje stoje iza tabloida Informer, dobile najmanje 6,2 miliona dinara.\nCelu analizu pročitajte na sajtu Raskrikavanje.\nMaja Pavlović: Sastanak sa premijerkom ništa ne rešava\nVlasnica Kanala 9 iz Novog Sada Maja Pavlović je na poziv premijerke Ane Brnabić na ponovni sastanak izjavila da on “ništa ne može da reši”, jer se Brnabić izjasnila da je “uradila sve što može”.\nVlasnica Kanala 9 iz Novog Sada Maja Pavlović, koja treći put štrajkuje glađu, predala je danas zahtev da je predsednik Srbije Aleksandar Vučić primi na sastanak, u okviru svog obećanja iz 2016. godine da će primati građane jednom mesečno od 5.00 do 8.00 časova, kao i da će nastaviti štrajk ispred te institucije do daljnjeg.


AMERIKA DOBILA ZELENO SVJETLO ZA UVOĐENJE TARIFA EVROPI | Hayat.ba\nAMERIKA DOBILA ZELENO SVJETLO ZA UVOĐENJE TARIFA EVROPI\nZvanični Vašington je ranije saopštio da želi da uvede tarife u visini do 100 odsto na 11,2 milijarde dolara vrijedan godišnji izvoz evropskih proizvoda u SAD, podsjeća američka mreža CNBC. U hitnoj reakciji na presudu STO, evropska komesarka za trgovinu Sesilija Malmstrem je istakla da bi nove tarife SAD bile “kratkovide i kontraproduktivne”. Ona je […]\nU hitnoj reakciji na presudu STO, evropska komesarka za trgovinu Sesilija Malmstrem je istakla da bi nove tarife SAD bile “kratkovide i kontraproduktivne”. Ona je poručila da su i EU i SAD krive za subvencionisanje Erbasa i Boinga, i da će “međusobno nametanje kontramera” samo nanijeti štetu preduzećima i ljudima sa obje strane Atlantika.\n– Ukoliko SAD odluče da uvedu mjere koje je odobrila STO, to će gurnuti EU u takvu situaciju da nećemo imati drugu mogućnost nego da učinimo isto – rekla je Malmstrem.


Han u Beogradu, radna večera sa Vučićem - 31.08.2018, Sputnik Srbija\nPredsednik Srbije Aleksandar Vučić i komesar EU za proširenje i susedstvo Johanes Han razgovarali su večeras u Beogradu na radnoj večeri. 31.08.2018, Sputnik Srbija\npolitika, vesti, srbija, aleksandar vučić, johanes han, evropska unija (eu)\n19:55 31.08.2018 (Osveženo: 13:48 11.10.2021)\n© SLUZBA ZA SARADNJU SA MEDIJIMA PREDSEDNIKA SRBIJEJohanes Han i Aleksandar Vučić\n© SLUZBA ZA SARADNJU SA MEDIJIMA PREDSEDNIKA SRBIJE\n„Na radnoj večeri sa Hanom pred sutrašnju ceremoniju otvaranja novog Žeželjevog mosta za drumski saobraćaj u Novom Sadu, obnovljenog sredstvima EU“, napisao je Vučić na svom nalogu na Tviteru.\nNa radnoj večeri sa @ JHahnEU pred sutrašnju ceremoniju otvaranja novog Žeželjevog mosta za drumski saobraćaj u Novom Sadu, obnovljenog sredstvima EU. pic.twitter.com/WmC4poPIwc\n— Aleksandar Vučić (@predsednikrs) 31. avgust 2018.\nEvropska komisija je danas saopštila da će Han sutra zajedno sa predsednikom Srbije Aleksandrom Vučićem otvoriti Žeželjev most u Novom Sadu, prenosi Tanjug.\n„U subotu će komesar za evropsko susedstvo i pregovore o proširenju Johanes Han posetiti Novi Sad kako bi otvorio Žeželjev most zajedno sa predsednikom Srbije Aleksandrom Vučićem“, navodi se u saopštenju Komisije.\n30 Avgust 2018, 07:01\nU EK ocenjuju da je Žeželjev most ključna karika transevropske mreže koja će omogućiti bolju navigaciju duž Dunava, obnoviti putni i železnički saobraćaj i doneti novu dinamiku regionalnoj saradnji.\n© Tanjug / Jaroslav PapŽeželjev most\n„Podrška ovom projektu pokazuje posvećenost Evropske unije Agendi povezivanja koja za cilj ima razvoj transportnih, energetskih i digitalnih veza Zapadnog Balkana i EU“, kažu u Evropskoj komisiji.\nOčekuje se, kako navode, da Han održi govor prilikom otvaranja mosta koji će biti direktno prenošen i na zvaničnom sajtu Evropske komisije.


Turski predsednik je Recep Tayyip Erdogan u nedelju telefonom razgovarao sa predsednikom Saveta EU Charlesom Michelom, rekavši da Turska ne može da se nosi sa dodatnim migracijskim talasom.\nErdogan i Michel razgovarali su o regionalnim pitanjima, posebno o razvoju u Avganistanu i pitanju migracija, kao i o koracima za jačanje odnosa Turske i EU, navodi se u saopštenju Turske direkcije za komunikacije.\nErdogan je rekao da najnoviji događaji u Avganistanu pokazuju važnost učešća Turske u projektu EU PESCO (Stalna strukturirana saradnja) u oblasti odbrane i bezbednosti.\nPrimarni cilj Turske je postizanje održivog mira i stabilnosti u Avganistanu, kao i evakuacija njenih građana iz zemlje koju su zauzeli Talibani, naglasio je on.\nNapominjući da su mnoge evropske zemlje takođe ispunile zahteve za podršku evakuaciji, on je podvukao da je turska vojska uložila “izuzetne napore da uspostavi red u Avganistanu i da zdravo upravlja aerodromom u Kabulu”.\nErdogan je Michelu rekao da želi nesmetanu tranziciju u Afganistanu, dodajući da će se, ako se ne preduzmu potrebne mere, pritisak na imigraciju iz Afganistana još više povećati, što će predstavljati ozbiljan izazov za sve zemlje.\nEU bi trebalo da pomogne narodu Avganistana u Avganistanu i u susednim zemljama, posebno Iranu, naglasio je on.\nErdogan je rekao da je Turska već dom za najmanje pet miliona izbeglica, naglasivši da se ta zemlja ne može nositi s dodatnim “migracijskim teretom”.\nPomenuvši da je Turska primila zahtev EU za prijem lokalnog osoblja, koje radi za misiju EU u Avganistanu, u Tursku, rekao je da su zemlje članice otvorile svoja vrata samo malom delu ljudi koji su ih opsluživali.\nPitanje se ne može prevazići takvim simboličnim koracima i ne može se očekivati da Turska preuzme međunarodne odgovornosti trećih zemalja, napomenuo je.\nTurski predsednik je naglasio da je potrebno uspostaviti „sveobuhvatnu, sofisticiranu i iskrenu saradnju“, imajući u vidu da je Turska zemlja kandidat.\nErdogan je takođe izrazio zadovoljstvo odlukom bloka da uključi Tursku u sistem digitalnih sertifikata COVID-19 EU. / ibna


Informatičko društvo u Srbiji Informatičko društvo u Srbiji – Personal magazin\nInformatičko društvo u Srbiji\nDa bi se smanjilo zaostajanje naše zemlje u razvijanju koncepta informatičkog društva, pokrenuto je nekoliko projekata čiji bi prvi rezultati mogli da se vide već početkom naredne godine. Reč je o projektima koje organizuje Ministarstvo za telekomunikacije i informatičko društvo u saradnji sa drugim ministarstvima i najvećim univerzitetima u Srbiji.\nOva programska rešenja će, sa jedne strane, osposobiti državnu upravu za pružanje usluga elektronskim putem, a sa druge, omogućiti građanima da te usluge koriste. Cilj je da građani što jednostavnije zadovolje zahteve usmerene ka državnoj upravi, bilo u neposrednom odnosu sa službenicima, bilo putem Interneta.\nProjekti su razvrstani u tri grupe, pod nazivima “E-Srbija“, “E-javne nabavke” i “Lokalna e-uprava“. Ovi projekti će biti finansirani iz Nacionalnog investicionog programa (NIP). U toku je izrada idejnih projekata u kojima će biti detaljno opisani koncepti ovih programskih rešenja. Zbog značaja i očekivanih dometa, ti poslovi povereni su fakultetima na beogradskom, novosadskom i niškom univerzitetu. Na osnovu ovih idejnih projekata biće objavljeni tenderi za projekte, u martu sledeće godine.\nBespapirna vlada – E-Srbija\nU projektu “E-Srbija” radi se na povezivanju institucija od republičkog značaja. Prvi ciljevi su kompjuterizacija Generalnog sekretarijata Vlade Republike Srbije i uvođenje “elektronskih sednica vlade”. Ovaj projekat će takođe omogućiti pouzdanu razmenu elektronskih dokumenata unutar Vlade i između Vlade, Narodne skupštine i organa državne uprave.\nOstvarenjem bespapirne komunikacije ubrzava se komunikacija između Vlade, Skupštine i državne uprave, a samim tim se ubrzava rad državnih organa. Takođe, bespapirnom komunikacijom se smanjuju troškovi administracije. Ovaj projekat je jedan od osnovnih koraka u razvoju elektronske uprave, neophodan u procesu pridruživanja EU.\nU okviru “E-Srbije” na Elektrotehničkom fakultetu u Beogradu rade se idejni projekti “E-gensek” i “E- sednica”. Fakultetu tehničkih nauka u Novom Sadu poveren je opis rešenja za materijalno-finasijsko poslovanje Generalnog sekretarijata Vlade, a Matematički fakultet u Beogradu priprema programski koncept za Službu upravljanja kadrovima Vlade Republike Srbije. Ovi projekti, prema ugovorima sa Ministarstvom za telekomunikacije i informatičko društvo, trebalo bi da budu završeni do kraja februara.\nZa početak ostvarenja projekta “E-javne nabavke” biće postavljena Internet prezentacija (portal), koja će omogućiti objavljivanje javnih nabavki i praćenje njihovog izvršenja. Na ovom portalu će, pre svega, biti publikovani oglasi za javne nabavke, planovi naručilaca o nabavkama, pregledi zaključenih ugovora o isporukama i odluke Komisije za zaštitu prava ponuđača.\nPored objavljivanja oglasa i važnih informacija, preko ovog portala biće omogućeno i ostvarivanje elektronskih aukcijskih javnih nabavki (e-aukcije). Očekuje se da će elektronske aukcije značajno smanjiti cene ponuda, a samim tim i troškove državne uprave, što se desilo u drugim zemljama koje su uvele elektronske aukcije.\nFakultet organizacionih nauka u Beogradu priprema idejne projekte portala za javne nabavke i aukcijske nabavke. I u ovom slučaju ugovoreni rok za završetak posla je kraj februara.\nElektronska lokalna uprava treba da vodi ka ostvarenju principa “jednog šaltera”. Počećemo sa razvojem informacionog sistema koji će zameniti matične knjige. Državni službenik, koji obrađuje zahtev građana i treba da proveri podatke iz matičnih knjiga, to će da čini kroz informacioni sistem, umesto da od građana zahteva pribavljanje izvoda. Da bi ovo bilo moguće, potrebno je da se uspostavi centralni registar građana sa osnovnim informacijama o njima.\nOvaj stub elektronske uprave vodi ka principu “jednog šaltera”, u kome građanin može svaku administrativnu proceduru da obavi na najviše jednom šalteru, a po mogućstvu od kuće preko Interneta.\nMinistarstvo za telekomunikacija i informatičko društvo, u saradnji sa Ministarstvom za državnu upravu i lokalnu samoupravu, snima stanje informacionih sistema u opštinama u Srbiji, da bi zatim radili na projektu povezivanja ovih sistema preko centralnog registra građana.\nElektronski fakultet Univerziteta u Nišu će do početka marta izraditi studiju “Procena stanja e-uprave u Srbiji” prema evropskoj metodologiji. Studija će služiti kao osnov za dalji razvoj Srbije kao informacionog društva.\nInformatičko društvo u Srbiji was last modified: January 4th, 2008 by Redakcija\nŠta su kinezi tražili na Internetu tokom 2007?


Preko 40 muzičkih bina i zona na festivalu i u kampu za najbolju EXIT zabavu! - Lips and Heels\nZa one kojima je pripremanje za festival gnjavaža, na raspolaganju je Heineken Experience zona, gde će svi zainteresovani posetioci imati priliku da se srede u festivalskom stilu uz profesionalne šminkere i body art umetnike, a zona će biti i jedino mesto u okviru festivala gde će posetioci moći da nauče kako se najpravilnije toči pivo. Tu je i nagradni konkurs gde će najkreativnija fotografija, tj. jedan srećni dobitnik osvojiti putu Amsterdam. Popularno mesto sastajanja biće i Future Shock@Heineken Beer Planet zona gde će posetioci moći da probaju pun portfolio Heineken kompanije! Addiko Bank Paint It Redzona poziva posetioce da daju svetu malo crvene boje, da se istetoviraju privremenim tetovažama, kao i da kreiraju razigrane fotografije i gifove uz pomoć kaleidoskopa, dok one najbolje očekuju pokloni. Na Cockta hidden zoni za program će biti zaduženi sjajni britanski house duo Shapeshifters, a posetioce očekuju privremene tetovaže, osvežavajuće piće u novom pakovanju, kao i zanimljive nagrade, dok će Cockta Beats&Bass bina svojim atraktivnim izgledom i odličnim muzičkim programom privući posetioce širom festivala.


Đilas "ima plan": Za 4 godine minimalac 500 evra...\nPredsednik Stranke slobode i pravde (SSP) Dragan Đilas predstavio je deo novog programa stranke, kojim se najavljuje da će za četiri godine od preuzimanja vlasti minimalna zarada u Srbiji biti 500 evra, plata lekara najmanje 1.500, a nastavnika 1.000 evra.\n“U Srbiji niko ne sme da ima manju platu od 350 evra, jer to nije dostojno čoveka. Ovim planom za četiri godine minimalna plata biće 500 evra. Napravili smo plan kako da svaki lekar ima početnu platu 1.000, nastavnici 700 evra, a vaspitačice i medicinske sestre 600. Takođe, i kako da se za četiri godine poveća plata da nema lekara sa platom ispod 1.500 evra i nastavnika ispod 1.000. Jer je to nešto što mora da se uradi”, naglasio je Đilas tokom predstavljanja dela programa “Imamo plan” na Skupštini SSP.\nTakođe, građani stariji od 65 koji nemaju prihode, kakvih je, kako tvrdi, 250.000 u Srbiji, tim planom dobijaće socijalnu penziju od minimum 100 evra, oboleli od multiple skleroze dobiće terapiju i čekanja na operacije neće biti.\n“Zaposlićemo svakog lekara kojeg imamo danas u Srbiji. Obezbedićemo za zdravstvene radnike plate dostojne posla kojim se bave. Umesto u fudbalske stadione, uložićemo u bolnice i domove zdravlja. Ovakvih konkretnih mera ima desetine i svim je zajedničko dobar život i briga za ljude”, dodao je on.\nNajavio je povećanje ulaganja u kulturu na dva odsto budžeta i istakao da će osnovno i srednje obrazovanje biti obavezno i besplatno za sve, da će se stipendirati deca koja nemaju dovoljno sredstava za školovanje i primeniti neka načela obrazovanja u Finskoj.


Fudbalski klub „Mančester Junajted“ | Studenti.rs\nFudbalski klub „Mančester Junajted“\nDodao: djekavlada10 dana 22/12/16 • Svrstano u: Seminarski radovi,Sport\nIme predmeta: Istorija fudbala • Ime profesora: - • Školska godina: 2016 •\nMančester Junajted je fudbalski klub iz Mančestera u Engleskoj. Kao domaćin svoje utakmice igra na stadionu Old Traford koji ima kapacitet od 76.000 sedećih mesta. Mančester Junajted je najtrofejniji klub u Engleskoj, od kako se igra Premijer liga koju je osvajao 17 puta, FA Kupa 11 puta i Ligu šampiona 3 puta.\nGrad sa severozapada Engleske,Mančester daje još jednog Premijerligaša Manchester City,ne tako velik i ne tako trofejan klub ali od skora zahvaljujuci prebogatim finansijerima iz Saudijske Arabije, Manchester City ne krije da ima želju da kupovinom svih najboljih i nasjkupljih igrača skoči na sam vrh Premijer Lige gde su bili zadnji put u sezoni 1967-68 .\nDa u fudbalu nije sve u novcu govori i izjava igrača Mančester Junajteda,poslednjeg osvajača “Zlatne kopačke“ ,Kristijana Ronalda,za koga je Mančester siti nudio 135 miliona funti,i duplo veća primanja od sadašnjih u gradskom rivalu Mančester Junajtedu.\nAnaliza veza organizacije sporta u Srbiji sa organizacijom sporta u Evropskoj uniji\nVrste i analiza sparinga u karateu\nUticaj dopinga na razvoj sporta\nRAZLIKITE NA SITUACIIONATA EFIKASNOST NA POBEDNICITE I PORAZENITE BOKSERI NA .47 MEЃUNARODEN TURNIR VO BOKS „ZLATEN GONG 2017“ SKOPJE\n1 - 2 h (20%, 3 Glasovi)\n2 - 4 h (53%, 8 Glasovi)


Ako pitate navijače Zvezde koju su utakmicu bolje podneli u Ligi šampiona, da li onu protiv PSŽ-a ili Liverpula, odgovor će biti verovatno - duel na "Enfildu".\nSve ono što povezuje dva kluba kojima je crvena boja omiljena, pa onda i gostoprimstvo engleskog velikana koja će ostati upamćena u mislima šampiona Srbije, možda olakšava rezultat od 4:0, ali, izdanje Milojevićevih izabranika nije bilo bolje na Ostrvu, nego u Francuskoj.\nDa, deluje da su Beograđani imali malo više kontrole protiv vicešampiona Evrope, ali statistički gledano, ni blizu partije na "Parku prinčeva".\nZbog toga nailazimo na "optičku varku", a evo i razloga tome:\n- Zvezda je u Parizu uputila tri udarca u okvir gola od ukupno pet, dok je na "Enfildu" bila neefikasna, bez lopte u okviru, uz tri šuta za 90 minuta.\n- Posed lopte na meču sa "svecima" bio je 39% u korist ekipe Vladana Milojevića, dok su crveno-beli na "Enfildu" u 30 posto vremena imali loptu u nogama.\nAko je neko ostao svetla tačka Crvene zvezde, to je Milan Borjan, sa čak 18 odbrana u oba pomenuta susreta.\nIpak, i pored svih loših rezultata, gol razlike od 10:1 u mečevima sa konkurentima za osvajanje Lige šampiona, crveno-beli su pokazali zrelost, snagu i odlučnost u meču sa Liverpulom, pa prikazanim mogu da budu zadovoljni svi koji su navijali za šampiona Srbije u sredu uveče. Naravno, ne smemo da zaboravimo "bod kao kuću" sa Napolijem, ako se pogleda koliko Italijani prave problema favorizovanim timovima u grupi C.\nRuku na srce, Zvezda je morala bez povređenih Marina, Savića i Rodića, pa će njih trojica zajedno sa ostatkom tima imati šansu da poprave utisak 6. novembra, kada na "Marakanu" stiže drugi najbolji tim Starog kontinenta.\nTreće kolo Lige šampiona, grupa C:\n(Firmino 20, Salah 45, 51, Mane 80)


Indetifikovano pet poslovnih zona | Palelive.com\nPočetna Regija Istočno Sarajevo Indetifikovano pet poslovnih zona\nIndetifikovano pet poslovnih zona\nISTOČNO SARAJEVO – Na području grada Istočno Sarajevo ima pet lokacija za poslovne zone, gdje bi sa ulaganjem 22 miliona KM posao moglo da dobije 1.340 ljudi, rekao je direktor Gradske razvojne agencije Istočno Sarajevo /RAIS/ Nenad Koprivica.\nRiječ je o poslovnim zonama Podromanija na Sokocu, kasarna u Jahorinskom potoku na Palama, Vranješ na području opštine Istočno Novo Sarajevo, “Grlica” u Istočnoj Ilidža i “Trnovo jedan” u toj opštini.\nKoprivica je na prezentaciji Predstudije razvoja poslovnih zona u gradu, koju je uradilo Udruženje ekonomista “Svot” iz Banjaluke, naveo da su zone identifikovane ovim dokumentom i da su jedan od najvažnijih faktora privrednog razvoja.\n“Studija je ustanovila da u ovim zonama prednost ima drvoprerađivačka, prerađivačko-prehrambena, poljoprivredna, te elektro i metalska industrija, građevinarstvo i turizam”, pojasnio je Koprivica.\nKoprivica je naveo da će za kasarnu u Jahorinskom potoku biti tražino da ona bude proglašena neperspektivnom vojnom imovinom da bi se ulaganjem od samo 700.000 KM dobila investicija vrijedna 13 miliona, jer je kasarna infrastrukturno opremljena.\nOn kaže da je otvaranje novih radnih mjesta studijom predviđeno u roku od pet godina, te se nada da će grad i opština iznaći sredstva za njihovo finansiranje.\nPrema njegovim riječima, studija je pokazala da je ekonomski isplativo ulaziti u ove projekte.\nPredstavnik Udruženja ekonomista “Svot” Republike Srpske Bojan Jojić rekao je da je ovo prvi dokument koji daje pretpostavke za razvoj poslovnih zona u gradu.\nOn se nada se da će grad Istočno Sarajevo i opštine, koje su uključene, dobiti pozitivne privredne efekte i zaposliti veliki broj radnika.\n“Na gradskoj administraciji je da odredi koji su to prioriteti, jer iz finansijskih razloga nije preporučljivo da se ide u realizaciju svih pet projekata odjednom”, rekao je Jojić.\nPrethodni članakZaposlena dva radnika\nNaredni članakOstvarena dobit za devet mjeseci ove godine 570 000 KM


Federalno takmičenje iz matematike održano je u Bosanskoj Krupi 23. maja 2015, a našu školu predstavljao je učenik VIIb razreda Faruk Baković. Na ovom nivou takmičenje Faruk je, u konkurenciji sedmih razreda, osvojio 36. mjesto, što predstavlja veoma dobar rezultat.\nNakon takmičenja održan je stručno-metodički seminar kojom je prisustvovao i naš nastavnik Mirnes Pruščanin, a potom su se takmičari, nastavnici i ostali gosti uputili u obilazak značajnih spomenika Bosanske Krupe.\nZa uspomenu na ovo takmičenje, u bosanskokrupskom parku prijateljstva koji se nalazi neposredno uz Prvu osnovnu školu i Dom kulture, učenici su zasadili sadnice tri plemenita stabla. Time su poslali poruku o potrebi čuvanja i oplemenjivanja zelenih površina i sveukupnog okoliša kojim je obdarena općina Bosanska Krupa.\nNašem Faruku i nastavniku Mirnesu Pruščaninu čestitamo na ostvarenom rezultatu i uloženom trudu.


Fabrike automobila u Kini izbacuju iz proizvodnje čak 553 modela putničkih automobila čija potrošnja goriva ne zadovoljava nove norme koje su uvedene u toj zemlji kako bi se smanjilo zagađenje zraka u gradovima.\nMeđu modelima koji se ukidaju su i automobili poznatih svjetskih marki, poput Audija, Chevroleta ili Mercedesa, piše Blumberg.\nIako broj od 553 modela izgleda ogroman, u kineskoj Asocijaciji proizvođača putničkih automobila kažu da je u pitanju "veoma mali" procent od ukupnog broja modela automobila koji se izrađuju u toj zemlji.\nSpisak putničkih automobila koja ne zadovoljavaju pomenute norme o potrošnji sastavio je kineski Centar za tehnologiju vozila, a kako se navodi, to je prvi put da se u Kini formira zvanična lista modela na osnovu kriterija koji uzima u obzir potrošnju goriva.\nNadležni kažu da će takve liste periodično objavljivati i u budućnosti kako bi na duže staze osigurali da automobilska industrija u Kini izrađuje samo putnička vozila koja se uklapaju u ekološke standarde. Kina, koja je jedno od najvećih svjetskih tržišta električnih automobila, razmatra zabranu prodaje automobila koji na pogon koriste benzin i dizel gorivo zbog velikog zagađenja zraka u gradovima u toj zemlji.\nPotvrđeno: Mladen Krstajić novi selektor Srbije 29.12.2017 16:22\nPitali smo Sarajlije: Šta će donijeti Nova godina, gdje će biti najbolji novogodišnji provod... 30.12.2017 17:17


Microsoft želi tastaturu sa displejem nalik na Apple Touch Bar\nPočetnaVestiHardverPeriferijeMicrosoft želi tastaturu sa displejem nalik na Apple Touch Bar\n23.11.2016 09:35 | 0 Hardver\nApple je prošlog meseca objavio novi MacBook Pro laptop sa Touch Bar trakom koja korisnicima daje jedinstveni metod unosa. Izgleda da je i Microsoft bio blizu da objavi proizvod sa svojom verzijom tastature sa sekundarnim ekranom. Patent koji je primetio MSPU pokazuje da je Microsoft dizajnirao tehnologiju koja omogućava da tastatur bude opremljena sekundarnim displejem koji bi mogao da igra nekoliko uloga, među kojima bi bile i tekstualne sugestije kako bi se poboljšalo kucanje na način kao što je to urađeno kod telefona.\nPatent je nazvan "tastatura sa displejem osetljivim na unos", a patent je popunjen još 25. jula, iako to ne znači da je Microsoft u tome bio prvi. Apple jeste objavio MacBook Pro laptop opremljen Touch Bar trakom prošlog meseca, ali je kompanija najverovatnije radila na njemu tokom cele prošle godine.\nU sekciji pregled patenta, Microsoft objašnjava način na koji bi radila njegova tastatura opremljena sekundarnim displejem, a metod se ipak razlikuje od Apple-ovog kao što možete videti na fotografiji. Microsoft-ova tastatura ne mora nužno da bude za laptopove, već je prvenstveno namenjena desktop računarima.\nMicrosoft: Apple će objaviti MacBook sa ekranom osetljivim na dodir\nConan Exiles Early Access dostupan od 31. januara, pogledajte najavni trejler (video)\nMicrosoft CEO: Windows Phone će biti ultimativni mobilni uređaj


SVE OČI UPRTE U IVANOVA - TVS\nNakon što je iz kabineta predsednika Makedonije potvrđeno da je stiglo pismo o postojanju parlamentarne većine u Saboru, sve oči su uprte u Đorđa Ivanova.\nOn sada ima rok od 10 dana da poveri mandat za formiranje nove vlade predsedniku SDSM Zoranu Zaevu.\nIščekuje se, naime, da li će Ivanov poveriti mandat Zaevu ili će ostati pri ranijem stavu da prethodno treba ukloniti sve političke prepreke za to, a to je da se lider SDSM prethodno odrekne sporne "tiranske platforme", kojom su albanske partije u Makedoniji uslovile formiranje koalicije koja čini parlamentarnu većinu. Šef države smatra da "tiranska platforma" predstavlja prepreku davanju mandata, dok nova parlamentarna većina tvrdi da takvih prepreka nema.\nZaev je juče izrazio spremnost za novi susret sa Ivanovom. "Razgovaraću sa koalicionim partnerima i liderima albanskih partija da još jednom potvrdimo garancije da će se nova vlada zalagati za jedinstvo, ustavnost, multietničnost, i priključenje Makedonije NATO i EU", rekao je Zaev, preneli su makedonski mediji.\nZaev je kazao i da očekuje da će mu Ivanov dodeliti mandat. Ukoliko Zaev dobije mandat od Ivanova da formira vladu, on je u obavezi da u roku od najviše 20 dana vladi dostavi sastav svog kabineta.\nLider SDSM je uveren da bi u tom slučaju nova makedonska vlada mogla biti formirana do kraja meseca. Za to vreme novoizabrani predsednik parlamenta, predstavnik albanske partije DUI Talat Džaferi, nalazi se od juče u dvodnevnoj poseti Briselu, gde se sreo sa evropskim komesarom za proširenje i susedstvo Johanesom Hanom i visokom predstavnicom za spoljnu politiku i bezbednost Federikom Mogerini. Inače, Han je još jednom čestitao izbor Džaferiju za predsednika parlamenta i tom prilikom izrazio spremnost EU da sa njim sarađuje, istakavši da se parlamentu mora omogućiti nesmetan rad. "Parlamentu se sada mora omogućiti da nesmetano radi. Od svih poslanika, uključujući opozicione, očekuje se da igraju konstruktivnu ulogu, a ne opstruktivnu, i svi akteri moraju da se uzdrže od provokativnih izjava i akcija", poručio je evropski komesar u saopštenju njegovog kabineta. Mogerinijeva je Džaferija pozvala da bude "predsedavajući parlamenta koji će se izdići iznad pristrasne i interetničke politike". Ona je, kako je saopšteno, navela da "predsednik skupštine radi u korist svih građana i zajednica". Istovremeno, u Skoplju se nastavljaju protesti Građanske inicijative "Za jedinstvenu Makedoniju", kojima se traži raspisivanje novih izbora. Protestanti smatraju da je Džaferi izabran na nelegalan način. Prema njima, Zaev je pravni i politički presedan koji otvara mogućnost da se u parlamentu na ilegalan način u Makedoniji uvede dvojezičnost, kako je to predviđeno platformom albanskih partija koja je sačinjena u Tirani.


Crna Gora obezbedila sredstva za sanaciju četiri ekološke crne tačke | Energetski portal Srbije\nCrna Gora obezbedila sredstva za sanaciju četiri ekološke crne tačke\nKljučni izazovi u pogledu kontaminiranih lokacija u Crnoj Gori su četiri crne ekološke tačke na lokacijama na kojima se nalaze deponije industrijskog otpada, među kojima je deponija pepela i šljake Maljevac i flotaciono jalovište Gradac.\nIz Ministarstva održivog razvoja i turizma su agenciji Mina kazali da je sanacija flotacionog jalovišta olova i cinka rudnika „Šuplja Stijena“ i deponije Maljevac od izuzetnog značaja.\n„Naročito imajući u vidu da je rudnik počeo s radom 1954. godine i da su u dosadašnjem periodu na obalama reke Ćehotine akumulirane naslage kontaminiranih flotacionih ostataka iz procesa proizvodnje cinka i olova“, naveli su iz Ministarstva.\nS druge strane, kako su kazali, od 1982. godine, odnosno od početka rada Termoelektrane (TE) „Pljevlja“, na deponiji Maljevac pepeo se odlaže u vidu razređenog mulja u veliki bazen u nekadašnjoj dolini, koja je pregrađena branom, podizanom nekoliko puta.\n„Važno je ukazati da obe lokacije zauzimaju veliku površinu i određenoj meri ugrožavaju životnu sredinu u svom okruženju, i to podzemne i površinske vode, kao i okolna naselja lebdećom prašinom“, istakli su iz Ministarstva.\nOni su kazali da tu problematiku pokušavaju da reše dugi niz godina, u cilju stvaranja bezbednijih uslova za zdravlje i život ljudi i životne sredine u pljevaljskoj opštini.\n„S tim u vezi, hitna sanacija navedenih lokacija je definisana kao prioritetna aktivnost na kojoj će se raditi tokom ove i naredne godine“.\nIz Ministarstva su kazali da su obezbedili kredit kod Svetske banke za sanaciju četiri ekološke crne tačke, među kojima su i dve navedene lokacije.\nOni su podsetili da su, zajedno sa Ministarstvom finansija i Elektroprivredom Crne Gore (EPCG), u martu prošle godine potpisali Ugovor o korišćenju novca za realizaciju projekta „Upravljanje industrijskim otpadom i čišćenje“, za remedijaciju deponije pepela i šljake Maljevac.\nGlavni projekat remedijacije je, kako su kazali iz Ministarstva, odobren od revidenta krajem prošle godine i urađen je shodno konceptu koji je pripremila EPCG, vezano za nastavak korišćenja deponije Maljevac.\n„U skladu sa detaljnim prostornim planom TE Pljevlja koji podrazumeva nastavak odlaganja (kasetni sistem) na deponiji Maljevac, uz faznu rekultivaciju kaseta, sve do konačne remedijacije ove lokacije, uz puno poštovanje ekoloških i bezbednosnih standarda i kvaliteta života“, precizirali su iz Ministarstva.\nIz tog resora su kazali da je tender za izbor izvođača radova na remedijaciji lokacije objavljen 2. aprila i otvoren je do 14. maja, dok je Zahtev za izražavanje interesovanja za Izbor konsultanta za vršenje stručnog nadzora objavljen 18. aprila i otvoren je do 9. maja.\nKako su pojasnili iz Ministarstva, radovi na remedijaciji dela deponije šljake i pepela Maljevac obuhvataju sanaciju klizišta na severoistočnoj strani deponije, sanaciju i rekultivaciju 4. i 5. stepenice, kao i zatvaranje i rekultivaciju kasete II (obuhvata tehničku i biološku rekultivaciju).\nPored toga, planirani su i radovi na izmeštanju Paleškog potoka i njegovo uvođenje u Borovičko jezero, kao i radovi na mašinskim i elektro instalacijama koji bi omogućili nesmetano funkcionisanje prateće opreme i postrojenja, kao i njihovo nesmetano snabdevanje električnom energijom.\nKada je u pitanju remedijacija flotacionog jalovišta Gradac, iz Ministarstva su kazali da su kroz pripremnu fazu projekta “Upravljanje industrijskim otpadom i čišćenje” predložene tri alternativne verzije i odabrana opcija koja je dalje razređena u Glavnom projektu remedijacije.\nOdabrana opcija, kako su naveli, uključuje nekoliko važnih ciljeva za obezbeđivanje flotacionog jalovišta na lokaciji.\n„Strme padine će biti preoblikovane kako bi se zaustavio tekući uticaj erozije pogotovo za vreme obilnih padavina i visokog vodostaja. Pored toga, formiranje kontaminirane procedne vode i uticaji eolske erozije će biti sprečeni zaptivanjem površine jalovišta“, kazali su iz Ministarstva.\nPrema njihovim rečima, odabrana alternativa ostavlja dodatnu mogućnost rekultivacije preoblikovane oblasti i nudi održivo i dugoročno rešenje za tu specifičnu lokaciju.\nKako su naveli, glavni projekat remedijacije flotacionog jalovišta Gradac, odobren je 25. aprila.\nZa projektanta je bio angažovan konzorcijum Nik Com iz Nikšića i Institut za rudarstvo i metalurgiju iz Bora, koji su zaduženi i za nadzor nad izvođenjem remedijacionih radova.\n„U januaru je potpisan i Ugovor sa revidentom, Institutom za razvoj i istraživanje u oblasti zaštite na radu. Paralelno sa ovim aktivnostima je otpočeta priprema tenderske dokumentacije za izbor Izvođača radova na predmetnoj lokaciji“, kazali su iz Ministarstva.\nIz tog resora su rekli da se očekuje da javna rasprava povodom elaborata procene uticaja na životnu sredinu i društvo bude održana tokom maja, ukoliko nacrta elaborata bude odobren od Svetske banke, nakon čega će se stvoriti uslovi za objavu Međunarodnog tendera za izbor izvođača radova na toj lokaciji.


SERTIFIKACIJA SISTEMA UPRAVLJANJA | Republika Srbija\nSERTIFIKACIJA SISTEMA UPRAVLJANJA\nSertifikacija sistema menadžmenta podrazumeva dokazivanje svojim klijentima i svim zainteresovanim stranama da je sistem upravljanja u vašoj kompaniji u skladu sa međunarodno priznatim standardima, odnosno dobrom poslovnom praksom. Sertifikacija može značiti veću konkurentsku prednost, što pokazuje snagu kompanije, kao i njenu jasnu posvećenost stalnom poboljšanju.\nSertifikacija nije samo priznanje koje daje nezavisna sertifikaciona kuća već može dovesti do boljih poslovnih i finansijskih rezultata kroz kontinuirano unapređenje procesa koji postoje u organizaciji.\nOrganizacije koje su posvećene efikasnosti i transparentnosti procesa, bezbednosti proizvoda i sistema i zaštiti životne sredine svesne su da im sertifikacija može obezbediti trajno priznanje od strane klijenata i zainteresovanih strana i odvesti ih u proces stalnog poboljšanja.\nSertifikacija nije samo jedan događaj. To je proces tokom kojeg se svake godine proverava usklađenost. Cilj Bureau Veritas-a je da ovaj proces učini što jednostavnijim i transparentnijim.\nProces sertifikacije se obično sastoji od sedam različitih koraka. Reč je o trogodišnjem programu koji se sastoji od inicijalne sertifikacije, nakon čega slede nadzorne provere nakon prve i druge godine i resertifikacije nakon tri godine. Celokupni proces i njegov vremenski okvir u velikoj meri određuje relevantno akreditaciono telo.\nPRIPREMA PROGRAMA SERTIFIKACIJE\nBureau Veritas radi sa vama na dizajniranju odgovarajućeg programa sertifikacije zasnovanog na specifičnim potrebama i prioritetima vaše organizacije. To znači da se oodređuje sistem upravljanja koji treba proveriti i u kojim procesima.\nInicijalna provera je provera koja procenjuje vaš sistem upravljanja u odnosu na specifične zahteve standarda za koji tražite sertifikaciju. Bureau Veritas zatim izdaje izveštaj sa detaljima o svojim nalazima.\nI FAZA PROVERE\nBureau Veritas procenjuje vašu spremnost za II fazu provere kroz početnu procenu različitih kriterijuma kao što su vaše razumevanje zahteva standarda, obim vašeg sistema upravljanja i sistema internih provera.\nII FAZA PROVERE\nProveravači pregledaju vaš sistem upravljanja i sastavljaju detaljan izveštaj o nalazima, uključujući neusaglašenosti, zapažanja i mogućnosti za poboljšanje gde je relevantno. Imaćete ograničeno vreme da preduzmete korektivne mere u slučaju neusaglašenosti.\nODLUKA O POČETNOJ SERTIFIKACIJI\nNakon završetka svih neophodnih faza, Bureau Veritas sprovodi nepristrasan pregled nalaza i odlučuje da li će dodeliti sertifikat.\nNadzorne provere moraju se sprovoditi najmanje jednom u kalendarskoj godini, osim u godinama resertifikacije. Datum prve nadzorne provere nakon inicijalne sertifikacije ne može biti duži od 12 meseci od dana donošenja odluke o sertifikaciji.\nPotpuna ponovna verifikacija sertifikata se odvija automatski svake tri godine kako bi se osigurala stalna usklađenost. Ovo se mora završiti pre isteka postojećeg odobrenog sertifikata. Pažljivo zakazivanje resertifikacionih audita je ključno za izbegavanje neuspešne sertifikacije.\nNeki standardi (npr. IATF 16949) zahtevaju „posebnu proveru na licu mesta“ da bi se procenila primena i efikasnost korektivnih mera za veće neusaglašenosti.\nSUSPENZIJA, PONIŠTENJE, OTKAZIVANJE ILI OBNAVLJANJE ODOBRENOG SERTIFIKATA\nBureau Veritas može suspendovati, obnoviti ili poništiti odobreni sertifikat u bilo kom trenutku i obavestiti klijenta u pisanoj formi. Ukoliko Bureau Veritas smatra da su takve radnje neophodne, klijent će biti u potpunosti obavešten i imaće svaku moguću priliku da preduzme korektivne mere pre donošenja konačne odluke o tome šta bi Bureau Veritas trebalo da preduzme nakon isteka otkaznog roka. Nenajavljene posete se takođe mogu sprovesti kao nastavak klijentima čiji je sertifikat suspendovan. Suspenzija se ukida i sertifikacija se ponovo uspostavlja nakon zadovoljavajuće korekcije neusaglašenosti i verifikacije od strane Bureau Veritas-a o usaglašenosti sa klijentovim sistemom upravljanja.\nNaš sertifikacioni znak je priznat širom sveta kao simbol stručnosti, profesionalizma i posvećenosti. Sertifikacioni znak se može koristiti na svim marketinškim materijalima i simbol je vaše posvećenosti stalnom poboljšanju, što doprinosi izgradnji poverenja kod vaših partnera, kupaca i dobavljača.\nZa pravilnu upotrebu sertifikacionog znaka izdali smo Uputstvo za upotrebu sertifikacionog znaka kako bismo obezbedili da pravila za korišćenje sertifikacionog znaka budu jasna svim našim klijentima.\nAko imate bilo kakvih pitanja u vezi sa korišćenjem sertifikacionog znaka, kontaktirajte nas i rado ćemo vam pomoći.


Mladi su budućnost regiona, a njihovo povezivanje briše predrasude - CdM\nMladi su budućnost regiona, a njihovo povezivanje briše predrasude\nMladi su budućnost regiona, a njihovo povezivanje donosi nove ideje i briše predrasude“, rekao je ministar vanjskih poslova Đorđe Radulović, na sastanku sa šefom Regionalne kancelarije za saradnju mladih (RYCO) u Crnoj Gori Edinom Koljenovićem.\nRadulović je ocijenio da RYCO, kao nezavisni institucionalni mehanizam koji su osnovali učesnici šest zemalja Zapadnog Balkana, ima veliku ulogu u promovisanju ne samo zajedničkog rada kroz brojne projekte, već i prijateljstva koje mladi Albanije, Bosne i Hercegovine, Kosova, Crne Gore, Sjeverne Makedonije i Srbije njeguju na taj način, gradeći istovremeno mostove povjerenja i za neke buduće generacije.\nKoljenović je istakao da je RYCO osnovan u okviru Berlinskog procesa 2016. godine, te da je ideja u startu dobila snažnu podršku Njemačke, Francuske, kao i Evropske unije, koji su smatrali da regionalna saradnja mladih mora biti jedan od stubova ukupne saradnje zemalja Zapadnog Balkana.\nOn je dodao da RYCO, uz podršku važnih evropskih partnera danas realizuje preko 12 regionalnih programa, stavljajući sve vrijeme fokus na podršku programima saradnje, mobilnosti i povezivanja.\nPodsjetio je da je Crna Gora nedavno preuzela predsjedavanje Upravnim odborom Regionalne kancelarije za saradnju mladih, koja će trajati tokom cijele 2021. godine, istakavši da je „to važna prilika i šansa za Crnu Goru da pokaže da je dobar partner i da želi dobru regionalnu saradnju”.\nSagovornici su se složili da promocija bilateralne i multilateralne saradnje predstavlja zajednički cilj, te da se, imajući u vidu buduće članstvo u EU i dobrosusjedske odnose kao ključne vanjskopolitičke prioritete Crne Gore, putevi spajaju upravo pod okriljem Berlinskog procesa.\nTagsCrna Gora Đorđe Radulović Edin Koljenović Ministarstvo vanjskih poslova (MVP) mladi Regionalna kancelarija za saradnju mladih (RYCO) Zapadni Balkan


POTKROVLJE SA PREDIVNIM POGLEDOM - Uređenje i dizajn doma\nPOTKROVLJE SA PREDIVNIM POGLEDOM – najpopularniji izbor za sve koji vole klasične i moderne stanove u potkrovlju\nGrađevina poseduje ikoničnu strukturu na koju je elegantno postavljeno dupleks potkrovlje, koje je nasledilo istorijske poglede na komšiluk, modernu arhitekturu i urbani način života, sa kojima je preuzelo najbolje iz oba sveta.\nPredivno i kompaktno potkrovlje definitivno predstavlja jedinstven dizajn, koji se primarno ističe zbog svoje efikasnosti, praktičnosti i izvanredne lokacije. Stan se prostire na 148 m2, ima dva nivoa potkrovlja koja sarađuju zajedno, stvarajući pritom vizuelnu prostranost i sofisticiranost.\nMala, ali stilska, dnevna soba smeštena između dve platforme, gracioznim izgledom pruža dobrodošlicu svima koji kroče u stan. Dalje može biti primećena veoma izdašna kuhinja evropskog stila, opremljena vrhunskim uređajima brenda Bosch & Liebherr, dok je trpezarijski prostor opremljen tamnim stolom sa stolicama koje dolaze u paru.


Predsednik Sloge GSP podneo tužbu protiv Vesića - Društvo - Dnevni list Danas\nPočetna » Društvo » Predsednik Sloge GSP podneo tužbu protiv Vesića\nPredsednik Sloge GSP podneo tužbu protiv Vesića\nPredsednik Sindikata Sloga GSP Beograd Nebojša Aleksić podneo je tužbu Prvom osnovnom sudu u Beogradu protiv zamenika gradonačelnika Beograda Gorana Vesića zbog iznošenja neistina o njemu i sindikatu kojeg on predstavlja.\n0Piše: Beta 28. maja 2019. 10.39 Izmenjeno: 29. maja 2019. 04.02\nSindikat Sloga je naveo da je Vesić gostujući na televiziji Pink u emisiji „Novo jutro“, 15. aprila izneo „niz neistina na račun njihovog poverenika u JKP GSP, Nebojše Aleksića, poput toga da planira upade u to javno preduzeće, uruši ga destruktivnom politikom i da sve to radi po nalogu bivšeg gradonačelnika Beograda Dragana Đilasa“.\n„Pored toga Vesić je izneo neistinu i da Aleksić u JKP GSP Beograd ima poseban materijalni status i privilegije u odnosu na druge zaposlene i sve građane Srbije, čime mu je direktno pred ogromnim televizijskim auditorijumom narušio čast, ugled i poslovne kvalifikacije“, navodi se u saopštenju.\nUdruženi sindikati Srbije „Sloga“ naveli su da smatraju da je Vesić zloupotrebio svoj položaj u interesu partije kojoj pripada „zarad prikupljanja jeftinih političkih poena“.\n„Za razliku od profesionalnog političara Gorana Vesića, Nebojša Aleksić je legitimni predsednik sindikata koji u okviru svojih ovlašćenja, u skladu sa Ustavom, zakonima i međunarodnim sindikalnim poveljama ima pravo da kritikuje loše poteze vlasti i odgovornih lica koja ta ista vlast postavlja u javnom preduzeću u kome on i njegove kolege članovi sindikata rade“, navodi se u saopštenju.\nSindikat je naveo da je njihov poverenik Nebojša Aleksić „veliki trn u oku beogradskoj vlasti jer ima hrabrosti da javno ukazuje na konstantno urušavanje tog javnog preduzeća i prava zaposlenih“.\n„To dokazuje i kvalitet javnog prevoza u glavnom gradu koji je, nažalost, u konstantom opadanju broja vozača i broja angažovanih vozila na ulici“, navodi se u saopštenju.\nGoran Vesić, Nebojša Aleksić, Sloga GSP, tužba\nSindikat “Sloga”: Krivična prijava protiv odgovornih u Transcom Worldwide\nVulin podneo tužbu protiv Aleksića


Pećinci: Za poljoprivredu povraćaj sredstava od 50 do 70 odsto – RTV Centar Srem\n07/12/2017 sofija Glavno, Pećinci, Poljoprivreda 0\nDanas su u pećinačkoj opštini organizovane tri tribine za poljoprivrednike, u Pećincima, Popincima i Sibaču, na kojima je pored predstavnika Opštine Pećinci učestvovao direktor Pokrajinskog fonda za razvoj poljoprivrede Aleksandar Bogdanović, koji je prisutne poljoprivrednike upoznao sa svim merama Pokrajinske vlade i Pokrajinskog sekretarijata za poljoprivredu na sufinansiranju poljoprivrednika putem subvencionisanih kredita, kao i sa subvencijama koje Pokrajina svake godine obezbeđuje.\n„Obezbedili smo sredstva za izuzetno povoljne kredite na pet godina, sa kamatom od samo jedan odsto, za koje Fond ne naplaćuje dokumentaciju, za koje nema troškova obrade kredita i u kojima nema skrivenih troškova, što je za poljorivrednike mnogo povoljnije od zaduživanja kod poslovnih banaka. Pored kredita, postoje i subvencije za kupovinu sistema za navodnjavanje, plastenika i staklenika i protivgradnih mreža, kao i za kupovinu nove pogonske i priključne mehanizacije, gde se tokom ove godine procenat subvencionisanja kretao od 50 do 70 procenata od vrednosti investicije, što znači da ukoliko je neki poljoprivrednik uložio 50.000 evra, Pokrajina mu je vratila 35.000 evra u dinarskoj protivvrednosti. Mogu slobodno da kažem da su skoro svi koji su ove godine aplicirali za sredstva Pokrajinske vlade za sisteme za navodnjavanje i za podizanje plastenika i staklenika ta sredstva i dobili. U narednih nekoliko dana obići ćemo svih 15 naselja u opštini Pećinci i upoznati poljoprivrednike na koje sve mere podrške imaju pravo, kako bi već početkom sledeće godine mogli da apliciraju za sredstva“, izjavio je Bogdanović, koji je poljoprivrednike upoznao i sa merama Republičke vlade, Ministarstva poljoprivrede i Uprave za agrarna plaćanja.\n„Za nas je izuzetno značajno da naši poljoprivrednici budu upoznati sa mogućnostima koje imaju kada su u pitanju subvencije i zbog toga planiramo da ih preko Udruženja poljoprivrednika umrežimo i omogućimo im da informacije o svim raspisanim konkursima dobijaju na mejl, a naša administracija će im pružiti punu podršku u prikupljanju neophodne dokumentacije“, najavio je Trbović.\nZa bolje uslove bavljenja sportom: Dva miliona dinara za sanaciju školskog igrališta u Maradiku


Sretan 1. mart, Dan nezavisnosti Bosne i Hercegovine! – Školski.ba\n2 godine ago 7 mjeseci ago\n28. februara 1995. godine Skupština Republike Bosne i Hercegovine u Sarajevu, donijela je odluku kojom je 1. mart proglašen Danom nezavisnosti Bosne i Hercegovine.\n1. mart se obilježava kao Dan nezavisnosti Bosne i Hercegovine još od 1992. godine. Naime, 29. februara i 1. marta 1992. godine, u Bosni i Hercegovini, održan je referendum o nezavisnosti Bosne i Hercegovine od SFRJ. Većina Bosanaca i Hercegovaca izjasnila se tada pozitivno – glasali su za demokratsku i nezavisnu Bosnu i Hercegovinu, državu ravnopravnih građana, piše Historija.ba.\ndan nezavisnosti, izdvojeno


Zamjenik ministra vanjskih poslova BiH Josip Brkić sastao se sa političkim direktorom u Saveznom ministarstvu za Evropu, integraciju i vanjske poslove Republike Austrije Alexanderom Marschikom\nZamjenik ministra vanjskih poslova BiH Josip Brkić primio je 12. juna 2018. godine u posjetu političkog direktora u Saveznom ministarstvu za Evropu, integraciju i vanjske poslove Republike Austrije Alexandera Marschika.\nRazgovarano je, između ostalog, o prioritetima austrijskog predsjedavanja EU, evropskim i evroatlantskim integracijama BiH, političkoj situaciji u BiH, regionalnim odnosima i problemu migranata.\nSagovornici su izrazili zadovoljstvo prijateljskim i vrlo razvijenim odnosima Bosne i Hercegovine i Austrije koji bilježe napredak u svim područjima saradnje. Zamjenik ministra Brkić istakao je da je integracijski put BiH put jačanja evropskih vrijednosti u BiH, te se zahvalio na podršci Austrije u procesu evropskih i evroatlantskih integracija BiH. Naglasio je da ideja perspektive članstva u EU ujedinjuje regiju te da evropske integracije osiguravaju mir i stabilnost.\nPolitički direktor u Saveznom ministarstvu za Evropu, integraciju i vanjske poslove Republike Austrije Alexander Marschik upoznao je zamjenika Brkića s prioritetima austrijskog predsjedavanja Vijećem EU koje Austrija od 1. jula 2018. godine preuzima od Bugarske. Austrijski prioriteti tokom predsjedavanja Vijećem EU pod motom Evropa koja štiti biće sigurnost i borba protiv ilegalne migracije, očuvanje konkurentnosti kroz digitalizaciju i stabilnost u susjedstvu (posebno pretpristupni proces Zapadnog Balkana u EU). Naglasio je da Austrija podržava evropsku perspektivu BiH i cijele regije te da je integriranje Zapadnog Balkana u EU jedan od osnovnih vanjsko-političkih ciljeva Austrije. Poručio je da će sigurnost u regiji omogućiti sigurnost i u drugim područjima, kako ekonomskom tako i u socijalnom kontekstu. Tokom sljedećih 6 mjeseci austrijsko predsjedavanje EU ima za cilj da se o aktuelnim pitanjima članicama EU na sastancima na visokom nivou priključe i zemlje Zapadnog Balkana.\nZamjenik ministra vanjskih poslova BiH Josip Brkić izrazio je velika očekivanja BiH od austrijskog predsjedavanja Vijećem EU jer BiH austrijsko predsjedavanje vidi kao pozitivnu platformu za pristup zemalja Zapadnog Balkana EU. Tokom predsjedavanja očekuje se pozitivno mišljenje EK za BiH. Informisao je sagovornika o aktivnostima BiH na putu ka Evropskoj uniji, ocijenivši kako veliki značaj za sigurnost i stabilnost regije ima uključenje naše zemlje u evropske tokove. Naglasio je da bi se pozitivni trend u ispunjavanju kriterija za članstvo u EU najviše odrazio na građane BiH jer BiH pripada Evropskoj uniji.\nRazmijenjena su i mišljenja o aktuelnoj situaciji u BiH i nužnosti izmjene Izbornog zakona BiH. Sagovornici su se saglasili da je neophodno što prije iznaći rješenje kako bi se izmijenio Izborni zakon i omogućila provedba rezultata predstojećih Općih izbora, na temelju odluke Ustavnog suda BiH.\nZamjenik ministra Brkić, koji je i predsjedavajući Komisije za NATO integracijski proces BiH, izvijestio je tokom razgovora i o procesu pristupanja BiH u NATO, ispunjavanju preostalih uvjeta za aktivaciju MAP-a, što bi predstavljalo dodatni mehanizam saradnje BiH i NATO-a i poticaj ostalim reformskim procesima u BiH kao i pozitivnu integracijsku poruku za BiH.\nNa sastanku je razgovarano i o porastu broja migranata i novim migrantskim rutama u regiji te mogućim koracima kako se ne bi ponovila migrantska kriza iz 2015. godine.


Bojanić se obratio Privrednom sudu: EPCG hitno oduzeti pečat! – Borba\nBojanić se obratio Privrednom sudu: EPCG hitno oduzeti pečat!\nPredsjednik Borda direktora Elektroprivrede Đoko Krivokapić nezakonito obavlja tu funkciju što je utvrdila Agencija za sprečavanje korupcije 15. decembra prošle godine. Zahtjev za održavanje vanredne Skupštine akcionara EPCG za smjenu borda i izbor novog upućen je 25. decembra i morala je biti zakazana u narednih 30 dana, a ne 11. februara za 16. mart. Uprava EPCG troši novac mimo pravilnika i Statuta, to su neki od razloga koje je u dopisima Privrednom sudu istakao ministar za kapitalne investicije, Mladen Bojanić.\nOn je ovo naveo u odgovorima na zahtjev Borda EPCG upućen Privrednom sudu kojim traže zabranu Skupštine akcionara o njihovoj smjeni zakazane za 25. februar, kao i u svom zahtjevu zašto od Privrednog suda traži da se Krivokapiću i izvršnom direktoru EPCG Igoru Noveljiću oduzmu pečati.\nBord direktora EPCG je tražio zabranu održavanje Skupštine akcionara koju je zakazala Vlada, tvrdeći da im nije ostavljen rok od 30 dana da je sami zakažu. Bojanić u odgovorima navodi da je njima zahtjev upućen na vrijeme ali da su ga samo u svojim knjigama zaveli tek 11. januara.\nOn navodi da je privremena mjere koju traži EPCG “nedopuštena jer se ide ka tome da društvo spriječi svoje akcionare da održe vanrednu skupštinu akcionara”, kao i da je zahtjev “apsurdan i zlonamjeran” jer ako bi bio prihvaćen, Vlada kao vlasnik 99,6 odsto akcija u EPCG godinama ne bi mogla da ostvari svoje pravo za sazivanje i održavanje skupštine akcionara. Bojanić kaže da je nadležna Agencija utvrdila da Krivokapić nezakonito obavlja funkciju predsjednika borda EPCG od 5. oktobra 2017. godine, kada je istovremeno bio i član borda Prve banke.\n“Imamo situaciju da predsjednik Odbora direktora nezakonito obavlja svoju funkciju, a da pritom sa druge strane aktivno koordiniše opstrukciju održavanja vanredne Skupštine akcionara na kojoj je zakazana njegova smjena”, naveo je Bojanić.\nOn kaže da će isplate novca i pojedina plaćanja “biti predmet posebnih ispitivanja od strane nadležnih državnih organa”.\nMinistar kaže da je u ime Vlade 25. decembra tražio od Odbora direktora EPCG da zakažu vanrednu Skupštinu akcionara u što hitnijem roku, a da je 30. decembra dobio dopis u kojem iz EPCG potvrđuju prijem zahtjeva i traže da im se dostavi zaključak Vlade “jer ga ne mogu naći na sajtu”. On navodi da je zahtjev istog dana bio objavljen na sajtu u skladu sa uobičajnom praksom Vlade, a da su ga naknadno poslali EPCG i poštom.\nBojanić kaže da je EPCG ovaj zahtjev u svom djelovodniku zavela tek 11. januara, i da smatraju da im od tada teku rokovi od 30 plus 30 dana za održavanje sjednice.\nOvim se, kako je kazao, jasno pokazuje namjera da se odugovlači sa zakazivanjem sjednice i ne postupa po zahtjevu svog većinskog vlasnika.\nBajić: Neophodne strože mjere u nekoliko opština\n“Osvježilo” u ministartsvu odbrane: Istaknuti DPS agitator i protivnik litija i SPC nagrađen funkcijom u novoj vlasti!\nDano komentariše 3 mjeseca ago\nŠta radi Krivokapić lopurda Nikšićka, išćerati ga govnjivom motkom iz EPCG sa svom pljačkaškom DPS kamarilom koju je tamo dovukao i sve njihove ljubavnice i jebačice u paketu, pa neka se sad jašu u komitet, imaju tamo prostora


Najava predavanja: Tehnike za postavljanje ciljeva | odgovornoposlovanje.rs\nNajava predavanja: Tehnike za postavljanje ciljeva\nBeograd, 12. jul 2016. – Forum za odgovorno poslovanje i Smart kolektiv pozivaju predstavnike socijalnih preduzeća i organizacija civilnog društva da se prijava za učešće na predavanju Tehnike za postavljanje ciljeva u okviru Akademije poslovnih veština za neprofitne organizacije. Predavanje će se održati u petak, 22. jula sa početkom u 13:00h u prostorijama Smart kolektiva.\nTrening će održati Biljana Vuksanović, Šef Trening centra, Telekom Srbija i Miodrag Nikolić, Rukovodilac Odeljenja za trening poslovnih veština i znanja, Telekom Srbija.\nPredavanje na temu Tehnike za postavljanje ciljeva ukazuje na ulogu i značaj ove veštine na efektivno korišćenje vremena, svrsishodno delovanje i donošenje odluka, usmeravanje pažnje i aktivnosti, kao i posledično uspostavljanje jasnih kriterijuma za procenu učinka. Sve zajedno, efektivno upravljanje ciljevima doprinosi motivaciji i samopouzdanju, te podstiče uspešniji lični i profesionalni razvoj.\nBroj učesnika na predavanju je ograničen na 20. Rok za prijavljivanje je 20. jul 2016.\nPotpisan Protokol o saradnji Ekonomskog fakulteta Univerziteta u Novom Sadu i Vojvođanske banke


Nauka otkriva: Ovim muškarcima žene ne mogu da odole – Savršena\nNauka otkriva: Ovim muškarcima žene ne mogu da odole\nEvo kakvim muškarcima žene ne mogu da odole (foto: marksouthern.com)\nUobičajeno je da je muškarac prosečnog izgleda koji odiše samopouzdanjem uspešniji kod dama od onih zgodnijih od njega. A evo i zbog čega.\nStudija objavljena u časopisu Psychological Science otkrila je da su muškarci čiji je izgled daleko od nekog standarda lepote, ali koji imaju samopouzdanje da priđu i razgovaraju sa ženama, uspešniji od pripadnika muškog pola koji se smatraju privlačnim.\nOvo istraživanje obuhvatilo je 96 muškaraca i 103 žena koji su učestvovali u speed datingu, pri čemu je svaki učesnik proveo tri minuta u razgovoru sa drugim. Rezultati su pokazali ‘da su muškarci koji su verovali da su mnogo zgodniji nego što jesu, i ženama delovali privlačnije’. A upravo je samopouzdanje ključ uspešnog početka veze.\nStudija je takođe otkrila da su oni mušlarci koji odišu samouverenšću kada je njihov fizički izgled u pitanju, takođe i uspešniji kao roditelji, te odgajaju decu punu samopouzdanja. A oni koji su fizički privlačniji imaju i veće šanse da prevare partnerku.\nTako da sada znamo dve stvari koje najviše privlače žene: samopouzdanje i dobrota uz muškarčev izgled koji nije po strandardima lepote.\nTags: istraživanje, Izdvajamo, lepota, muškarci, nauka, samopouzdanje, veza, žene\nČarobni modni dualizam: Revija Ane Trošić Trajković na BFW\nKralj selfija: Ovo je novi vladar Instagrama!\nProdaje se Prinsovo odmaralište vredno 15 miliona dolara\nDa li su životinje deo porodice? Evo šta kaže jedna učiteljica\nDodir realizma: Kako bi Diznijeve junakinje izgledale u stvarnosti?\nKarl Lagerfeld izvređao žene: Ako nećete da vam neko skida gaće, nemojte da budete manekenka\nMini Maus dobila zvezdu na Bulevaru slavnih, 40 godina posle Mikija\nNemate beauty blender? Našminkajte se ovom namirnicom!\nDizajnerka Kejt Spejd pronađena mrtva\nŠta muškarci PRIMEĆUJU na ženi tokom SEKSA?\nEvo kako naš život izgleda sa 10, 25 i 40 godina!\nSedmominutni film o ljubavi od početka do kraja


Ovog vikenda na programu su svi mečevi 24.kola Super lige Srbije u takmičarskoj sezoni 2018/19. Bićete u prilici da pratite direktan televizijski prenos tri izuzetno zanimljiva susreta, i to: Mačva – Rad, Crvena zvezda – Partizan i OFK Bačka – Zemun.\nMAČVA – RAD (petak 01.mart, 18:00 časova, TV Arena sport 1)\nPrvi meč 24.kola Super lige Srbije igra se u Šapcu gde domaća Mačva dočekuje goste iz Beograda, ekipu Rada. Oba tim bore se za opstanak u elitnom rangu, a nema sumnje da će Šapčani pred svojim navijačima dati sve od sebe da se revanširaju ‘’građevinarima’’ za poraz u prvom delu šamionata. Domaći tim je ove sezone ostvario 6 pobeda, uz 5 remija i 12 poraza, pa sa 23 boda na svom kontu trenutno zauzima 10.mesto na tabeli. U prethodnom kolu u Zemunu su podelili bodove sa istoimenom ekipom, a rezultat je bio 0:0. Gosti su ove sezone ostvarili 4 pobeda, uz 6 remija i 13 poraza, pa sa 18 bodova na svom kontu trenutno zauzimaju 13.mesto na tabeli. U prethodnom kolu podelili su na svom stadionu bodove sa ekipom vranjskog Dinama, a rezultat je bio 1:1 (1:0). Prethodni susret ovih rivala odigran tokom jesenje polusezone u Beogradu završen je pobedom ekipe Rada, a rezultat je bio 1:0 (0:0). Obezbeđen je direktan televizijski prenos ovog susreta na prvom program TV Arena sport, sa početkom u 18:00 časova.\nCRVENA ZVEZDA – PARTIZAN (subota 02.mart, 18:00 časova, TV Arena sport 1)\nDerbi meč 24.kola Super lige Srbije ujedno je i 159. ‘’večiti derbi’’ Crvene zvezde i Partizana koji će se ovoga puta igrati na stadionu ‘’Rajko Mitić’’. Važnost ovog susreta u borbi za šampionsku titulu, kao i interesovanje navijača, garantuju da ćemo imati priliku da ispratimo još jedan izuzetan okršaj najvećih rivala. Domaći tim je neporažen u aktuelnoj sezoni, sa 21 pobedom i 2 remija, pa sa 65 bodova na svom kontu trenutno zauzima 1.mesto na tabeli. U prethodnom kolu u Surdulici su savladali ekipu Radnika, a rezultat je bio 0:1 (0:1). Gosti su ove sezone ostvarili 14 pobeda, uz 8 remija i jedan poraz, pa sa 50 bodova na svom kontu trenutno zauzimaju 3.mesto na tabeli. U prethodnom kolu savladali su na svom stadionu ekipu Proletera, a rezultat je bio 3:0 (3:0). Prethodni susret ovih rivala odigran je tokom jesenje polusezone u Humskoj, a rezultat je bio 1:1 (1:0). Obezbeđen je direktan televizijski prenos ovog susreta na prvom program TV Arena sport, sa početkom u 18:00 časova. Studijski program će početi sat vremena ranije, uz mnoštvo zanimljivih gostiju i priloga.\nOFK BAČKA – ZEMUN (nedelja 03.mart, 15:00 časova, TV Arena sport 1)\nZanimljivo će biti u Bačkoj Palanci gde domaća OFK Bačka u okviru 24.kola Super lige Srbije dočekuje ekipu Zemuna. Oba tima su bez trijumfa na startu prolećne polusezone, u krajnje nezavidnoj situaciji, pa će ovaj susret biti od velikog značaja u borbi za opstanak u elitnom rangu. Domaćini su ove sezone ostvarili 4 pobede, uz 6 remija i 13 poraza, pa sa 18 bodova na svom kontu trenutno zauzimaju 14.mesto na tabeli. U prethodnom kolu su na gostovanju u Lučanima pretrpeli izuzetno ubedljiv poraz, a rezultat je bio 5:0 (2:0). Gosti su ove sezone ostvarili 3 pobede, uz 8 remija i 12 poraza, pa sa 17 bodova na svom kontu trenutno zauzimaju pretposlednje 15.mesto na tabeli. U prethodnom kolu odigrali su nerešeno na svom stadionu sa ekipom Mačve, a rezultat je bio 0:0. Prethodni susret ovih rivala odigran tokom jesenje polusezone u Zemunu završen je podelom bodova, arezultat je bio 2:2 (1:0). Obezbeđen je direktan televizijski prenos ovog susreta na prvom program TV Arena sport, sa početkom u 15:00 časova.


NASTAVITI USPJEŠNU SARADNjU | SRNA\nPRIJEDOR, 6. JULA /SRNA/ - Ministar uprave i lokalne samouprave Republike Srpske Senka Jujić izjavila je danas da je ovo ministarstvo do sada imalo uspješnu saradnju sa gradom Prijedorom i da će tako biti nastavljeno, te navela da je sa gradonačelnikom Milenkom Đakovićem danas razgovarala o posljedicama epidemije virusa korona na privredu i na upravljanje Gradskom upravom.\n"Želim ovom prilikom da zamolim sve građane da se pridržavaju mjera koje su propisane, a to su zaštitne maske i fizička distanca, da se čuvamo pojedinačno i samim tim i jedni druge", rekla je Jujićeva novinarima u Prijedoru.\nOna je dodala da će zajedno sa gradonačelnikom posjetiti skupštinsku salu opremljenu u skladu sa normativima koji zahtijevaju ovakve specifične situacije, kao i matičnu kancelariju da vidi kako funkcioniše.\nĐaković je rekao da je jedno od važnijih pitanja u regulaciji zaštite od virusnih oboljenja potreba da u zakonima o zaštiti stanovništva budu dorađene neke teme radi isključivanja nekih nejasnoća.\n"Ovako nešto je procijenjeno i u Banjaluci kao neophodno, kao i da na tome u narednom periodu treba da sarađuju opštinske i gradske uprave i Ministarstvo uprave i lokalne samouprave", naveo je Đaković.\nOn je ocijenio da su grad i ovo ministarstvo imali dugogodišnju izuzetno kvalitetnu saradnju i da očekuje nastavak funkcionisanja na isti način.\n"Grad Prijedor će doprinijeti ispunjavanjem svih zakonskih uslova neophodnih u funkcionisanju. Grad Prijedor je uvijek otvoren za saradnju, najmultietničkiji u BiH, sa usklađenim i dobrim odnosima svih stanovnika i na organizovan način će nastaviti da funkcioniše i dalje", poručio je Đaković.


U Sarajevu organiziran brifing za ambasadore zemalja članica NATO-a\nSASTANCI Važnost strateškog partnerstva sa BiH\nGovorila i zapovjednica NATO Štaba Sarajevo, brigadni general Marti Bisel\nSa današnjeg brifinga\nNATO Štab Sarajevo i Mađarska ambasada danas su organizirali brifing šefa misije za ambasadore NATO zemalja. Brifing je održao ambasador Mađarske u Bosni i Hercegovini Kristijan Posa (Krisztián), uz obraćanje zapovjednice NATO Štaba Sarajevo, brigadnog generala Marti Bisel (Bissell).\nPeter Sztaraj, državni sekretar za sigurnosnu politiku pri ministarstvu vanjskih poslova i trgovine Mađarske, također je prisustvovao brifingu i naglasio važnost strateškog partnerstva sa Bosnom i Hercegovinom. Na kraju brifinga, Mađarska ambasada je preuzela ulogu NATO kontakt-ambasade od Ambasade Slovačke.\nTokom sljedeće dvije godine Mađarska ambasada bit će kontakt-ambasada i u tom svojstvu dijeliti informacije o ulozi i politici Saveza i, po potrebi, pružati podršku drugim dogovorenim aktivnostima s partnerima, saopćeno je iz NATO Štaba u Sarajevu.\nBrifing NATO Sarajevo


Slobodi prijeti izbacivanje u kantonalnu ligu ako ne plati dug » pressing.ba\nSlobodi prijeti izbacivanje u kantonalnu ligu ako ne plati dug\nNakon što je FIFA donijela odluku da Sloboda mora isplatiti dvojicu fudbalera Ivana Kostića i Ivana Fatića u iznosu od blizu 100.000 KM, oglasio se Sindikat fudbalera koji zastupa ovu dvojicu fudbalera, a u njihovom Saopštenju se kaže:\n17.11.2017 u 12:03\n“Obraćamo se bh. javnosti povodom odluke krovne kuće svjetskog fudbala kojom se FK Sloboda Tuzla obavezuje da svojim bivšim fudbalerima Ivanu Kostiću i Ivanu Fatiću isplati iznos od blizu 100.000 KM pod prijetnjom rigoroznih sankcija koje mogu ići i do izbacivanja u najniži rang takmičenja.\nOvo za naše domaće prilike zvuči kao bombastična i eksluzivna vijest, međutim u sređenim državama i uređenim sistemima to je sasvim normalno. Podsjetimo da su u niže rangove svojih nacionalnih liga izbacivani i velikani kao štu su Fiorentina, Juventus ili Glazgov Rendžers, pa zašto onda i Sloboda ne bi krenula od opštinskog i kantonalnog nivoa takmičenja. Ko zna zašto bi to bilo dobro, a možda bi i doprinijelo ozdravljenju našeg oboljelog domaćeg nogometa.\nOvim povodom smo se javnosti obraćali i 30.06. ove godine i široki auditorij tada upoznali sa svim vratolomija koje razni merdanovići i mujkanovići izvode kako bi izbjegli poštivanje jasnih pravnih normi i procedura. Rekli smo tada da se pojedinci u N/FS BiH ponašaju apsolutno nedostojno funkcija koje obavljaju i da njihovo ponašanje liči više na šibicaranje po sarajevskim pločnicima nego na ozbiljno vođenje pojedinih tijela i organa krovne kuće nogometa jedne suverene države.\nPotvrdu naših navoda dobili smo kroz ovu odluku nadležnih tijela FIFA-e, koja će skupo koštati mešetare iz Tuzle, a iskreno se nadamo da ni njihova bratija iz Sarajeva neće proći neokrznuto. Sindikat profesionalnih fudbalera BiH je prije pet mjeseci poručio da se neće umoriti, poručili smo im da ćemo se za prava naših članova boriti svim raspoloživim, legalnim sredstvima. Poručujemo im da prestanu amaterski varati naše članove i štititi klubove koji misle da na lovorikama stare slave mogu preživjeti izazove tržišne ekonomije i vladavine prava.\nTi klubovi koji za sebe misle da su veliki samo zato što su nekada igrali u zajedničkoj jugoslovenskoj ligi i opstajali zahvaljući finansiranju od strane velikih privrednih sistema, konačno se moraju osvjestiti i shvati da smo već odavno zakoračili u 21. vijek. Našim članovima poručujemo da vrijedno treniraju i ispunjavaju svoje profesionalne obveze, a mi ćemo kao i do sada činiti sve da njihov rad i trud budu nagrađeni i valorizovani u skladu sa obavezama koje je klub prema njima preuzeo.\nVjerujemo da će slučaj Fatić i Kostić poslužiti kao dobar primjer svim onima koji se ubuduće drznu da svoje preuzete obaveze ne izvrše na vrijeme i u dogovorenom iznosu. Na kraju ali ništa manje važno podsjećamo na naglašeni oprez iz prethodnog Saopštenja jer postoje indicija da će vrlo skoro još jedan organ Saveza, Disciplinska komisija samu sebe negirati i samoj sebi protivrječiti kako je to već uradila Administracija za licenciranje u predmetima Kostić i Fatić. Iskreno se nadamo da će indicije biti bez osnova te da će se apsolutno poštivati vladavina prava kroz institucije usvojenih Pravilnika i ustaljene prakse primjene istih”.


Kadeti i juniori Srbije na prvom mestu na Svetu – sve selekcije Srbije među šest najboljih\nNa najnovijoj rang listi FIVB, objavljenoj juče, muška kadetska i juniorska reprezentacija Srbije je na prvom mestu na Svetu sa 252 boda, šest više od drugoplasirane Argentine, zahvaljujući izvanrednim ovogodišnjim rezultatima, odnosno zlatnim medaljama kadeta osvojenih na EP i SP, kao i bronzane medalje juniora na SP. Na četiri rang liste FIVB, selekcije Srbije se nalaze među šest najboljih selekcija na Svetu. Od četiri liste, tri su nove, a jedino je stara lista u konkurenciji seniora. U konkurenciji seniorki, na listi objavljenoj po završetku Grand Prix 2011, Srbija je na šestom mestu sa 110 bodova. U konkurenciji kadetkinja i juniorki, Srbija se trenutno nalazi na šestom mestu sa 136 bodova. U konkurenciji seniora, Srbija je na petoj poziciji sa 119,5 bodova.